
aur haddí nahín, jaisá mujh men 
dekhte ho. 

40 Aur yih kahke unhen apne 
háth aur pánw dikháe. 

41 Aur jab we máre khushí ke 
Tatibárna karte, aur muta'ajjibthe, 
us ne un se kahá, ki Kyá yahán 
tumháre pás kuchh kháne ko hai ? 

42 Tab unhon ne bhúní machhlí 
ká ek tukrá aur shahd ká ek 
chhattá us ko diyá. 

43 Us ne leke un ke sámhne 
kháyá. 

44 Aur un se kahá, ki Yih wuhí 
báten hain, jinhen main jab ki 
tumháre sáth thá, tum se kahá, 
ki Zarúr hai, ki sab kuchh jo 
Músá kí tauret, aur nabíon ke 
nawishton aur zabúron men merí 
bábat likhá hai, púrá ho. 

45 Tab un ke zihnon ko kholá, 
ki kitábon ko samjhen; 

46 Aur un se kahá, ki Yún likhá 
hai, aur yún hí zarúr thá, ki Masíh 
dukh utháwe, aur tísre din mur- 
don men se jí uthe: 

47 Aur Yarúsalam se leke sárí 
qaumon men tauba aur gunáhon 
kí mu'áfí kí manádí us ke nám se 
kí jáe. 

48 Aur tum in báton ke gawáh 


0. 

49 T Aur, kekho, main apne 
Báp ke mau'úd ko tum par bhejtá 
hún: lekin tum, jab tak 'álam i 
bálá se qúwat na páo, Yarúsalam 
shahr men thahro. 

50 $ Tab wuh unhen wahán se 
báhar Bait'aniyá tak le gayá; aur 
apne háth utháke unhen barakat 
dí. 

öl Aur aisá húá, ki jab wuh 
unhen barakat de rahá thá, un se 
judá húá, aur ásmán par utháyá 
gayá. 

52 Aur unhon neus ko sijda kiyá 
aur barí khushí se Yarúsalam 
ko phire: 

53 Aur hamesha haikal men 
Khudá kí taríf aur shukr karte 
rahe. Amín. 

EITNJIL 


nái 


I BB. 


i T BTID men Kalám thá, aur 
Kalám Khudá ke sáth thá, 
aur Kalám Khudá thá. 

2 Yihí ibtidá men Khudá ke 
sáth thá. 

3 Sab chízen usse maujúd húín ; 
aur koí chíz maujúd na thí jo 
bagair us ke húí. 

4 Zindagí us men thí; aur wuh 
zindagí insán. ká núr thí. 

5 Aur núr táríkí men chamaktá 
hai: aur táríkí ne use daryáft na 
kiyá. 

6 9 Ek shakhs Khudá kí taraf 


se bhejá4 gayá thá, jis ká nám 
Yuhanná thá. 

7 Yih gawáhí ke liye áyá, ki 
Núr par gawáhí de, táki sab us ke 
bá'is se ímán láwen. 

8 Wuh Núrna thá, par Núr par 
gawáhí dene ko áyá thá. 

9 Haqíqí Núr wuh thá, jo dunyá 
men áke har ek ádmí ko roshan 
kartá hai. 

10 Wuh Jahán men thá, aur 
jahán us hí se maujúd húá, aur 
Jahán ne use na jáná. 

11 Wuh apnon pás áyá, aur 
apnon ne use qabúl na kiyá. 

12 Lekin jitnon ne use qabúl 

kiyá, us neunhen iqtidár bakhshá, 
ki Khudá ke farzand hon, ya'ne 
unhen jo us ke nám par ímán láte 
hain. 

13 We na lahú se, na jism kí 
khwáhish se, na mard kí khwá- 
hish se, magar Khudá se paidá 
húe hain. 

14 Aur Kalám mujassam húá, 
aur wuh fazl aur rástí se bharpúr 
hoke hamáre darmiyán rahá, aur 
ham ne us ká aisá jalál dekhá, 
jaisá Báp ke eklaute ká jalál. 

15 $ Yuhanná ne us kí bábat 
gawáhí dí, aur pukárke kahá, 
Yih wuhí hai jis ká zikr main 
kartá thá, ki wuh jo mere píchhe 
ánewálá hai mujh se muqaddam 
hai; kyúnki wuh mujh se pahle 
thá. 

16 Aur us kí bharpúrí se ham 
sab ne páyá, balki fazl par fazl. 

17 Kyúnki sharfat Músá kí 
ma'rifat se dí gaí, magar fazl aur 
sacháí Yisú Masíh se pahunchí. 

18 Khudá ko kisí ne kabhí na 
dekhá, eklautá Betá jo Báp kí 
god men hai, usí ne batlá diyá. 

19  Aur Yuhanná kí gawáhí 
yih thí, jab ki Yahúdíon ne Ya- 
rúsalam se káhinon, aur Láwíon 
ko bhejá, ki us se púchhen, ki 
Túkaun hai? 

20 Aur us ne igrár kiyá, aur 
inkár na kiyá; balki iqrár kiyá, 
ki Main Masíh nahín hún. 

. 21 Tab unhon ne us se púchhá, 

To aur kaun? Kyá tú Iiyás 
hai? Us ne kahá, Main nahín 
hún. Pas, áyá tú wuh nabí hai ? 
Us ne jawáb diyá, Nahín. 

22 Tab unhon ne us se kahá, ki 
Tú kaun hai? táki ham unhen 
jinhon ne ham ko bhejá, koí jawáb 
den. Tú apne hagag men kyá 
kahtá hai? 

23 Us ne kahá ki Main, jaisá 
Yasaiyáh nabí ne kahá, bayábán 
men ek pukárnewále kí áwáz hún, 
ki Tum Khudáwand kí ráh ko 
durust karo. 

24 Aur ye jo bheje gae the, 
Farísíon men se the. 

25 Aur unhon ne us se suwál 
kiyá, aur kahá, ki Agar tú na 
Masíh hai, na Iliyás, aur na wuh 
nabí, pas kyún baptisma detá 
hai? 

26 Yuhanná ne jawáb men unhen 
kahá, ki Main pání se baptisma 
detá hún: par tumháre darmiyán 
ek khará hai, jise tum nahín 


jánte; 


27 Yih wuhí hai, jo mere píchhe 
ánewálá thá, aur mujh se muqad- 
dam thá, jis kí jútí ká tasma 
main kholne ke láiq nahín hún. 

28 Yih báten Bait-'abara men 
Yardan ke pár, jahán Yuhanná 
baptisma detá thá, wági húín. 

29 9 Dúsre din Yuhanná ne 
Yisú' ko apne pás áte dekhá, aur 
kahá, Dekho, Khudá ká Barra, jo 
jahán ká gunáh uthá le játá hai! 

30 Yih wuhí hai, jis ke haqq 
men main ne kahá, ki Ek mard 
mere píchhe átá hai, jo mujh se 
muqaddam thá, kyúnki wuh mujh 
se pahle thá. 

3l Aur main to use na jántá 
thá: paris liye main pání se bap- 
tisma detá áyá, táki wuh Isráel 
par záhir ho. 

32 Aur Yuhanná ne yih kahke 
gawáhí dí, ki Main ne Rúh ko 
kabútar kí tarah ásmán se utarte 
dekhá, aur wuh us par thahrí. 

33 Aur main use na jántá thá: 
par jis ne mujhe bhejá, ki pání 
se baptisma dún, us ne mujhe 
kahá, ki Jis par tú Rúh ko utarte, 
aur thaharte dekhe, wuh wuhí 
hai, jo húh i Quds se baptisma 
detá hai. 

84 So main ne dekhá aur gawáhí 
dí, ki yihí Khudá ká Betá hai. 

35 4] Phir dúsre din Yuhanná 
aur do us ke shágirdon men se 
khare the; 

36 Tab Yuhanná ne ÝYisú ko 
chalte dekhkar kahá, Dekho, 
Khudá ká Barra ! 

37 Aur un do shágirdon ne us 
ká kalám suná, aur Yisú ke 
píchhe ho lí,e. 

38 Tab XYisú ne munh pherke 

aur wnhen píchhe åte dekhkar un 
ko kahá, Tum kyá dhúndhte ho? 
Unhon ne us se kahá, Ai Rabbí, 
(jis ká tarjuma yih hai, ai Ustád), 
tú kahán rahtá hai ? 

39 Us ne unhen kahá, Chalo, 
dekho. Pas we ás, aur jahán 
wuh rahtá thá dekhá, aur us roz 
us ke sáth rahe; aur yih daswín 
sá at ke garíb thá. 

40 Ek un donon men se jinhon 
ne Yuhanná kí suní aur us ke 
bar ho líe Shama'ún Patras 

á bháí Andryás thá. 

41 Us ne pahle apne bháí Sha- 
ma'ún ko páyá; aur us se kahá, 
ki Ham ne Masih ko, jis ká tar- 
juma Kristus hai, páyá. 

42 Tab wuh use Yisú’ pás láyá, 
aur Yisú ne us par nigáh karke 
kahá, ki Tú Yúnas ká betá Sha- 
maún hai: tú Kefás kahláwegá, 
jis ká tarjuma Patthar hai. 

43 9 Dúsre din Yisú ne cháhá, 
ki Galíl men jáwe; par Failbús 
ko páke kahá, Mere píchhe chal. 

44 Aur Failbús Baitsaidá ká, 
jo Andryás aur Patras ká shahr 
hai, báshinda thá. 

45 Failbús ne Nathanáel ko páyá, 
aur kahá, ki Jis ká zikr Músá ne 
tauret men, aur nabíon ne kiyá 
hai, ham ne use páyá, wuh Yúsuf 
ká betá Yisú Násarí hai. 

46 Nathanáel ne us se kahá, 
Kyá Násarat se koí achehhí chíz 
nikal saktí hai? Failbús ne kahá, 
A, dekh. 

47 Yisú ne Nathanáel ko apní 
taraf áte dekhkar us ke haqq men 
kahá, Dekho sachchá Isráelí, jis 
men makr nahín hai! 

48 Nathanáel ne us se kahá, 
Tú mujhe kahán se jántá hai? 
Yisú' ne jawáb diyá, aur use kahá, 
Us se pahle ki Failbús ne tujhe 
buláyá, jab tú anjír ke darakht 
tale thá, main ne tujhe dekhá. 

49 Nathanáel ne jawáb men us 
se kahá, Ai Rabbí, tú Khudá ká 
Betá, tú Isráel ká bádsháh hai! 

60 Yisú ne jawáb diyá, Kyá tú 
is liye ímán látá hai, ki main ne 

tujh se kahá, ki main ne tujh ko 
anjír ke darakht tale dekhá? tú 
in se bare májare dekhegá. 

ól Phir us ne kahá, Main tum 
se sach sach kahtá hún, ki Ab se 
tum ásmán ko khulá aur Khudá 
ke firishton ko úpar játe aur Ibn 
i Adam par utarte dekhoge. 


II BÁB. 
1 A tísre din Káná e Galíl 


men kisí ká byáh húá; 
aur Yisú kí má wahán thí. 

2 Aur Yisú aur us ke shágir- 
don kí bhí us byáh men da'wat 
thí. 

3 Aur jab mai ghat ga,í, Yisú 
kí má ne us se kahá, ki Un ke pás 
mai na rahí. 

4 Yisú ne us se kahá, ki Ai 
mastúra, mujhe tujh se kyá kám ? 
merá waqt hanoz nahin áyá. 

5 Us kí má ne khádimon ko 
kahá, Jo kuchh wuh tumhen kahe, 
karo. 

6 Aur wahán patthar ke chha 
matke tahárat ke liye Yahúdíon 
ke dastúr ke muwáfiq dhare the, 
aur har ek men do yá tín man kí 
samáí thí. 

7 Yisú neunhen kahá, Matkon 
men pání bharo. So unhon ne 
un ko labálab bhará. 

8 Phir us ne unhen kahá, ki Ab 
nikálo, aur majlis ke sardár pás 
lejáo. Aur we le ga,e. 

9 Jab mír i majlis ne wuh pání, 
Jo mai ban gayá thá, chakhá, aur 
nahín jáná, ki yih kahán se thá, 
magar chákar, ki jinhon ne wuh 
páni nikálá thá, jante the, to mír i 
majlís ne dulhe ko buláyá, aur 
kahá, ki, 

10 Har shakhs pahle achchhí 
mai kharch kartá hai, aur nágis, 
us waqt ki jab píke chhak ga,e: 
par tú ne achchhí mai ab tak rakh 
chhorí hai. 

11 Yih pahlá mu'ajiza Yisú ne 
Káná e Galíl men dikháyá, aur 
apná jalál záhir kiyá, aur us ke 
shágird us par ímán lá,e. 

12 T Bad us ke, wuh, aur us 
kí má, aur us ke bháí, aur shágird 
Kafarnáhum men ga,e; par wahán 
bahut dinon tak maqåm na kiyá. 

13 4 Tab Yahúdíon kí íd i fasah 
nazdík thí, aur Yisú Yarúsalam 
ko gayá. 

14 Aur haikal men, bail, aur 
bher, aur kabútar faroshon ko, 
aur sarráfon ko baithe húe páyá: 

15 Tab us ne rassí ká korá 
banáke, un sab ko, bheron aur 
bailon samet, haikal se nikál divá, 
aur sarráfon ke take bikhrá di,e, 
aur takhte ulat dí,e; 

16 Aur kabútar faroshon ko kahá, 
In chízon ko yahán se le já: mere 
Báp ke ghar ko byopár ká ghar 
mat banáo. 

17 Aur us ke shágirdon ko vád 
ává, ki yún likhá hài, ki Tere 
ghar kí gairat mujhe khá ga,í. 

18 49] Tab Yahúdíon nejawáb men 
use kahá, Kyá nishán tú hamen 
dikhátá hai, jo yih kám kartá 
hai ? 

19 Yisú ne jawáb dekar unhen 
kahá, ki Is haikal ko dhá do, aur 
main use tín din men khará ka- 
rúngá. 

20 Yahúdíon ne kahá, Chhiyá- 
lís baras se yih haikal ban rahí 
hai, aur tú use tín din men khará 
karesá ? 

21 Par us ne apne badan kí hai- 
kal kí bábat kahá thá. 

22 Is liye, jab wuh murdon men 
se jí uthá, to us ke shágirdon ko 
yád áyá, ki us ne yih kahá thá: 
aur we kitáb aur Yisú ke kalám 
par ímán lá,e. 

23 T Aur jab ki wuh Yarúsalam 
ke bích d i fasah men thá, to 
bahutere, un mw'ajizon ko, jo us 
ne dikhá,e, dekhke, us ke nám 
par ímán lá,e. 

24 Lekin Yisú ne apne taín un 
= na chhorá, is liye ki wuh sab 

co jántá thá. 

25 Aur muhtáj na thá, ki koí 
insán ke haqq men gawáhí de: 
kyúnki wuh áp, jo kuchh ki insán 
men thá, jántá thá. 

HI BÁB. 


1 þe men se ek 
shakhs Niqgúdemús nám 
Yahúdíon ká ek sardár thá: 

2 Us ne rát ko Yisú pás ákar 
kahá, ki Ai Rabbí, ham jánte 
hain, ki tú Khudá kí taraf se 
ustád hoke áyá: kyúnki koí yih 
mur'ajize jo tú dikhátá hai, jab tak 
ki Khuda us ke sáth na ho, nahín 
dikhá saktá. 

3 Yisú ne jawáb dekar us se 

kahá, Main tujh se sach sach kahtá 
hún, Agar koí sar i nau paidá na 
ho, to wuh Khudá kí bádsháhat 
ko dekh nahín saktá. 
4 Niqúdemús ne us se kahá, 
Admí jab búrhá ho gayá, to kyún- 
kar paidá ho sakta hai? kyá us 
men yih tágat hai, ki dobára apní 
má ke pet men dar á,e, aur paidá 
howe P 

5 Yisú ne jawáb diyá, ki Main 
tujhe sach sach kahtá hún, Agar 
ádmí pání aur Rúh se paidá na 
howe, to wuh Khudá kí bádshá- 
hat men dákhil ho nahín saktá. 

6 Jo jism se paidá húá hai, jism 
hai, aur jo Rúh se paidá húá hai, 
Rúh hai. 

7 Taajjub na kar, ki Main ne 
tujhe kahá, ki Tumhen sar í nau 
paidá honá zarúr hai. 

8 Hawá jidhar cháhtí hai, chaltí 
hai, aur tú us kí áwáz suntá hai, 
par nahín jántá, ki wuh kahán se 
átí, aut kahán ko játí hai: har 
ek jo Rúh se paidá húá aisá hí 
hai. 

9 Niqúðemús ne jawáb men us 
se kahá, Yih báten kyúnkar ho 
saktí hain ? | 

10 Yisú ne jawáb diyá, aur us 
se kahá, Kyá tú Baní Isráel ká 
ustád hai, aur yih báten nahín 
Jántá ? 

11 Main tujhe sach sach kahtá 
hún, ki Jo ham jánte hain, kahte 
hain, aur jise ham ne dekhá hai, 
us par gawáhí dete hain: aur tum 
hamárí gawáhí gabúl nahín karte. 

12 Jab main ne tumhen zamín 
kí báten kahín, aur tum yagín 
nahín karte, phir agar main tum- 
hen ásmán kí báten kahún, to 
tum kyúnkar yagín karoge ? 

13 Koí ásmán par nahín gayá, 
siwá us shakhs ke jo ásmán par 
se utrá, yane Ibn i Adam, jo 
ásmán par hai. 

14 $ Aur jis tarah Músá ne sámp 
ko bayábán men bulandí par 
rakhá, usí tarah se zarúr hai, ki 
Ibn i Adam bhí utháyá jáe; 

15 Táki jo koí us par ímán láwe, 
halák na howe, balki hamesha kí 
zindagí.páwe. 

16 4 Kyúnki Khudá ne jahán ko 
aisá piyár kiyá hai, ki us ne 
apná iíklautá Betá bakhshá, táki 
jo koí us par ímán láwe, halák 
na ho, balki hamesha kí zindagí 
páwe. 

17 Kyúnki Khudá ne apne Bete 
ko jahán men is liye nahin bhejá, 
ki jahán par sazá ká hukm kare, 
balki is liye, ki jabán us ke sabab 
naját páwe. 

18 4 Jo us par ímán látá, us ke 
liye sazá ká hukm nahín: lekin 
jo us par ímán nahín látá, us ke 
wáste sazá ká hukm ho chuká; 
kyúnki wuh Khudá ke iklaute 
Bete ke nám par ímán na láyá. 

19 Aur sazá ke hukm ká sabab 
yih hai, ki núr jahán men áyá, 
aur insán ne táríkí ko núr se zi- 
piyár kiyá; kyúnki un ke 

ám bure the. 

20 Kyúnki jo koí burá kartá 
hai, wuh núr se dushmaní rakhtá 
hai, aur núr ke pás nahín átá, tá 
aisá na ho, ki us ke kám záhir 
howen. 

21 Par wuh jo haqq kartá hai, 
núr ke pás átá hai, táki us ke 
kám záhir howen, ki we Khudá 
kí maraí se hain. 

“ 22 9 Bad un báton ke, Yisú' 
aur us ke shágird Yahúdiya kí 
sarzamín men á,e; aur wuh wa- 
hán chande un ke sáth rahá, aur 
baptisma detá thá. 

„234 Aur Yuhanná bhí Sálim ke 

qaríb 'Ainon men baptisma detá 
thá, kyúnki wahán pání bahut thá, 
aur log á,e aur baptisma páyá. 

24 Ki Yuhanná hanoz qaidkháne 
men dálá na gayá thá. 

25 9] Tab Yuhanná ke shágirdon 
aur Y ahúdíon ke darmiyán, tahá- 
rat kí bábat, bahs húí. 

26 Aur we Yuhanná pás á,e, 
aur us se kahá, ki Ai Rabbi, wuh 
Jo Yardan ke pár tere sáth thá, 
Jis par tú ne gawáhí dí, dekh, ki 
wuh baptisma detá hai, aur sab 
us ke pás áte hain. 

27 Yuhanná ne jawáb diyá, aur 
kahá ki Koí insán kisí chíz ko 
magar jis hál ki wuh use ásmán se 
dí jáwe, pá nahín saktá. 

28 Tum khud mere gawáh ho, 
ki main ne kahá, ki Main Masíh 
nahin, magar us se áge bhejá húá 

un, 

29 Jis kí dulhin hai, wuh dulhá 
hai, par dulhe ká dost jo khará 
hai, aur us kí suntá hai, dulhe kí 
áwáz se bahut khush hotá hai: 
pas merí yih khushí púrí húí, 

30 Zarúr hai, ki wuh barhe, par 
main ghatún. i 

31 Wuh, jo úpar se átá hai, sab 
ke úpar hai: wuh jo zamín se 
hai, zamíní hai, aur zamín kí 
kahtá hai: wuh jo ásmán se átá 
hai, sab ke úpar hai. 

32 Aur jo kuchh us ne dekhá 
aur suná hai, us kí gawáhí detá 
hai, aur koí shakhs us kí gawáhí 
qabúl nahín kartá. 

33 Jis ne us kí gawáhí qabúl kí 
hai, muhr kí hai, ki Khudá sach- 
chá hai. 

34 Kyúnki jise Khudá ne bhejá 
hai, wuh Khudá kí báten kahtá 
hai, kyúnki Khudá paimáish karke 
Rúh nahín detá. 

35 Báp Bete ko piyár kartá hai, 
aur sab chízen us ke háth men dí 
hain. 

36 Jo ki Bete par ímán látá hai, 
hamesha kí zindagí us kí hai : áur 
jo Bete par ímán nahín látá, hayát 
ko na dekhegá, balki Khudá ká 
qahr us par rahtá hai. 

IV BÁB. 


1 UR jab Khudáwand ne jáná, 

ki Farísíon ne suná, ki 
Yisú Yuhanná se ziyáda shá- 
gird kartá hai, aur baptisma detá 
hai, * 

2 Hálánki Yisú áp nahín, balki 
us ke shágird baptisma dete the. 
3 Tab wuh Yahúdiya ko chhorke 
Galíl ko phir gayá. 

4 Aur zarúr thá ki wuh Sáma- 
riya se hoke jáwe. 

5 Tab wuh Sámariya ke ek 
shahr men jo Súkár kahlátá 
hai, us milkíyat ke nazdík, jo 
Ya'qúb ne apne bete Yúsuf ko dí 
thí, áyá. 

6 Aur Ya'qúb ká kúá wahín thá. 
Chunánchi Yisú' safar se mánda 
hoke us kúe par yún hí baithá. 
Yih ehhathí gharí ke qaríb thá. 

7 Tab Sámariya kí ek 'aurat 
p bharne á,i. Yisú ne us se 

ahá, Mujhe píne ko de. 

8 Kyúnki us ke shágird shahr 
men ga,e the, ki kuchh kháne ko 
mol len. 

9 Sámariya kí us 'aurat ne use 
kahá, ki Kyúnkar tú, jo Yahúdí 
hai, mujh se, jo Sámariva kí 'aurat 
hún, pání píne ko mángtá hai? 
Kyúnki Yahúdí Sámaríon se suh- 
bat nahin rakhte the. 

10 Yisú ne jawáb men us se 
kahá, Agar tú Khudá kí bakh- 
shish ko, aur us ko jo tujh se 
kahtá hai, Mujhe pání de, pah- 
chántí, ki wuh kaun hai, to tú us 
se mángtí, aur wuh tujhe jítá 
pání detá. 

11 'Aurat ne us se kahá, Ai 
Khudáwand, tujh pás pání khain- 
chne ko kuchh nahín, aur kúá 
gahrá hai: phir tú ne wuh jítá 
pání kahán se páyá ? 

12 Kyá tú hamáre báp Ya'qúb 
se jis ne ham ko yih kúá diyá, aur 
khud p ne, aur us ke larkon ne 
aur us ke chárpáyon ne usse piyá, 
bará hai? : “im 

13 Yisú ne jawáb diyá, aur us 

piyásá hogá : 

14 Par jo koí wuh páni jo main 
use dúngá, píe, wuh kabhí piyásá 
na hogá: balki jo pání main use 
detá hún, us men pání ká sotá ho 
jáegá, j° hamesha kí zindágí tak 
Járí rahegá. 

15 'Aurat ne us se kahá, Ai Khu- 
dáwand, yih pání mujh ko de, ki 
main piyásí na hún, aur na bharne 
ka yahán áún. 

16 Yisú ne us se kahá, Jáke apne 
shauhar ko bulá, aur yahán á. 

17 'Aurat ne jawáb diyá aur kahá 
ki, Main be-shauhar hún. Yisú' 
ne us se kahá, ki Tú ne durust 
kahá, ki Main be-shauhar hún: 

18 Kyúnki tú pánch khasam kar 
chukí hai, aur wuh jo ab tú rakhtí 
hai, terá khasam nahin; tú ne 
yih sach kahá. ; 

19 'Aurat ne us se kahá, Ai 
Khudáwand, mujhe ma'lúm hotá 
hai, ki áp nabí hain, 

20 Hamáre bápdádon ne is 
pahár par parastish kí; aur tum 
kahte ho, ki wuh jagah jahán pa- 
rastish karní cháhiye, Yarúsalam 
men hai. 

21 Yisú ne us se kahá, ki Ai 
aurat, merí bát ko yaqin rakh, 
ki wuh waqt átá hai, ki tum na to 
is pahár par aur na XYarúsalam 
men Báp kí parastish karoge. 

22 Tum us kí, jise nahín jánte 
ho, parastish karte ho: ham us 
kí, jise jánte hain, parastish karte 
hain: kyúnki naját Yahúdíon men 
se hai. 

23 Par wagt átá hai, balki abhí 
hai, ki sachche parastár rúh aur 
rástí se Báp kí parastish karenge, 
kyúnki Báp aise parastáron ko 
cháhtá hai. 

24 Khudá rúh hai, aur us ke 
patastáron ko farz hai, ki rúh aur 
rástí se us kí parastish karen. 

25 'Aurat ne us se kahá, Main 
jántí hún, ki Masíh (jis ká tarju- 
ma Kristus hai,) átá hai; jab wuh 
áwegá, to hamen sab báton kí 
khabar degá. 

26 Yisú' ne us se kahá, Main, jo 
tujh se boltá hún, wuhí hún. 

27 J| Itne men us ke shágird á,e, 
aur ta'ajjub kiyá, ki wuh 'aurat se 
báten kartá thá; par kisí ne na 
kahá, ki Tú kvá cháhtá hai, yá 
Us se kis liye báten kartá hai? 

28 Tab 'aurat ne apná ghará 
chhorá, aur shahr men jáke logon 
se kahá, 

29 Ao, ek mard ko dekho, jis ne 
sab kám jo main ne kí,e mujhe 
kahe: kyá yih Masíh nahín ? 

30 We shahr se nikle, aur us 
pás á,e. 

31 4 Is 'arse men, us ke shágir- 
don ne us se darkhwást karke 
kahá, ki Ai Rabbí, kuchh kháiye. 

32 Lekin us ne kahá, Mere pás 
kháne ke liye khurák hai jise tum 
nahín jánte. 

33 Is liye shágirdon ne ápas men 
kahá, ki Kyá koí us ke liye kháná 
láyá hai ? 

34 Visú ne unhen kahá, Merá 
kháná yih hai, ki apne bhejne- 
wále kí marzí bajá láún, aur us ká 
kám púrá karún. 

35 Kyá tum nahín kahte, ki 
Chár mahíne ke ba'd fasl átí? 
dekho, main tum se kahtá hún, 

 Apní ánkhen utháo, aur kheton 
ko dekho, ki we kátne ke liye pak 
chuke hain. 

36 Aur kátnewálá mazdúrí pátá 
hai, aur hamesha kí zindagí ke 
liye mewa jam'a kartá hai, táki 
wub jo botá hai, aur wuh jo káttá 
hai, donon báham khush howen. 

37 Aur us par yih masal thík 
átí hai, ki Ek botá hai, aur dúsrá 
káttá hai. 

38 Main ne tumhen bhejá hai, 
táki use jis men tum ne mihnat 
nahín kí, káto: gair logon ne 
mihnat kí, aur tum un kí mihnat 
men dákhil húe. 

39 Ț Aur us shahr ke bahut se 
Sámarí us 'aurat ke kahne se, jis 
ne gawáhí dí, ki Us ne sab kuchh 
jo main ne kiyá hai, mujhe kahá, 
us par ímán lá,e. 

40 Aur un Sámaríon ne us pás 

áke us kí minnat kí, ki hamáre 
sáth rah: chunánchi wuh do roz 
wahán rahá. 

4l Aur un ke siwá aur ba- 
hutere usí ke kalám ke sabab 
ímán lá,e; 

42 Aur us 'aurat ko kahá, Ab 
ham faqat tere kahne se ímán 
nahín láte; kyúnki ham ne khud 
suná, aur jánte hain, ki yih filha- 
qíqat jahán ká naját denewálá 
Masíh hai. 

43 91 Aur wuh do roz bad wa- 
hán se rawána hokar Galíl ko 
gayá; ki 

44 Yisú' ne khud gawáhí dí, ki 
nabí apne watan men 'izzat nahín 
pátá. 

45 Aur jab wuh Galíl men ává, 
to Galilíon ne us kí khátirdárí kí, 
ki sab kámon ko jo usne Yarúsa- 
lam ke bích 'íd men kí,e the, 
dekhá thá; kyúnki we bhí íd 
men ga,e the. 

46 Aur Yisú' phir Káná e Galíl 
men, jahán us ne pání ko mai 
banáyá thá, áyá. Aur bádsháh 
ká ek mulázim thá jis ká betá 
Kafarnáhum men bímár thá. 

47 Jab suná, ki Yisú Yahúdiya 
se Galíl men áyá, us pás gayá, 
aur us kí minnat kí, ki áwe, aur 
us ke bete ko changá kare: 
kyúnki wuh marne par thá. 

48 Tab Yisú' ne use kahá, Agar 
tum nisháníán aur karámaten na 
dekhoge, to ímán na láoge. 

49 Bádsháh ke mulázim ne us 
se kahá, Ai Khudáwand, peshtar 
us se, ki merá betá mar jáwe, 
utar á. 

50 Yisú ne use kahá, Já, terá 
betá jítá hai. Aur us mard ne 
us bát ká, jo Yisú ne use kahí, 
Tatiqád kiyá, aur chalá gayá. 

51 Aur wuh ráh hí men thá, ki 
us ke naukar use mile, aur kha- 
bar pahuncháí ki Terá betá jítá 
hai. 

52 Tab us ne un se púchhá, ki 
Use kis waqt se árám hone lagá ? 
Unhon ne kahá, ki Kal sátwín 
gharí us kí tap játí rahí. 

53 Tab báp ne jáná, ki wuhí 
gharí thí, jab Yisú ne us se kahá 
thá, ki Terá betá jítá ha. Aur 
wuh khud, aur us ká sárá ghar 
ímán láyá. 

54 Yih dúsrá mu'ajiza hai, jo 
Yisú ne Yahúdiya se Galíl men 
áke dikhláyá. 


V BÁB. 


1 AD us ke Yahúdíon kí ek 
'íd thí, aur Yisú' Yarúsa- 
lam ko gayá. 

2 Aur Yarúsalam men bher-dar- 
wáze ke pás ek hauz hai, jo 
'Ibrání men Bait i Hasdá kahlátá 
hai; us ke pánch usáre hain. 

3 Un men nátawánon, aur an- 
dhon, aur langron, aur pazhmur- 
don kí ek barí bhír parí thí, jo 
pání ke hilne kí muntazir thí. 

4 Kyúnki ek firishta ba'ze waqt 
us hauz men utarke pání ko hilátá 
, thá, aur pání ke hilne ke ba'd jo 
koí ki pahle us men utartá, kaisí 
hí bímárí men kyún na ho, us se 
changá ho játá thá. 

5 Aur wahán ek shakhs thá, jo 
athtís baras se bímár thá. 

6 Yisú' ne jab use pare húe de- 
khá, aur jáná, ki wuh barí muddat 
se us hálat men hai, to us se kahá, 
ki Kyá tú cháhtá hai ki changá 
hojáe ? 

7 Bímár ne use jawáb diyá, ki 
Ai Khudáwand, mujh pás ádmí 
nahín, ki jab yih pání hile, to 
mujhe hauz men dál de: aur jab 
tak main áp se áún, dúsrá mujh 
se pahle utar partá hai. 

8 Yisú' ne use kahá, Uth, aur 
apná khatolá uthákar chalá já. 

9 Wonhín wuh shakhs changá 
ho gayá, aur apná khatolá uthá 
Hyá, aur chalá gayá: aur wuh 
sabt ká din thá. 

10 $] Is liye Yahúdíon ne use, 
jo changá húá thá, kahá, ki Yih 
sabt ká roz hai; tujhe rawá nahín, 
ki khatole ko uthá le jáwe. 

11 Us ne unhen jawáb diyá, ki 
jis ne mujhe changá kiyá, usí 

ne mujhe farmáyá, ki apná khatolá 
utháke chalá já. 

: 12 Tab unhon ne us se púchhá, 
ki wuh kaun shakhs hai jis ne 
tujhe kahá, Apná khatolá utháke 
chalá já ? ' 

13 Us ne, Jo changá húá thá, na 
jáná, ki wuh kaun hai, is liye ki 
Yisú' wahán se tal gayá thá, 
kyúnki us jagah men bhír thí. 

14 Ba'd us ke, Yisú ne use 
haikal men pává, aur us se kahá, 
ki Dekh tú changá ho gayá, phir 
gunáh na karná, na howe ki tú us 
se badtar balá men pare. 

15 Wuh shakhs rawána húá, 
aur Yahúdíon ko ittilá' dí, ki jis 
ne mujhe changá kiyá, Visú 
hai. 

16 Is liye Yahúdíon ne Yisú 
ko satáyá, aur us ke qatl kí ghát 
men lage: kyúnki us ne yíh kám 
sabt ke roz kiyá. 

17 $ Lekin Yisú ne unhen 
jawáb diyá, ki Merá Báp ab tak 
kám kiyá kartá hai, aur main bhí 
kám kiyá kartá hún. 

18 Tab Yahúdíon ne aur bhí 
ziyáda us ko qatl karne cháhá; 
kyúnki us ne na fagat sabt hí ko 
na máná, balki Khudá ko apná 
Báp kahke apne taín Khudá ke 
barábar kiyá. 

19 Tab Yisú' ne jawáb diyá aur 
kahá, Main tum se sach sach 
kahtá hún, ki Betá áp se kuchh 
nahín kar saktá, magar wuh, jise 
Báp ko karte dekhe; kvúnki ja 
kuchh ki wuh kartá hai, Betá bhí 
usí tarah se kartá hai. 

20 Is liye ki Báp Bete ko piyár 
kartá hai, aur jo kám ki khud 
kartá hai, use dikhátá hai: aur 
wuh un se bare kám use dikháegá, 
ki tum ta'ajjub karoge. 

21 Is liye ki jis tarah Báp mur- 
don ko uthátá hai, aur jilátá hai, 
Betá bhí jinhen cháhtá hai jilátá 
hai. 

22 Kyúnki Báp kisí shakhs kí 
'adálat nahín kartá, balki us ne 
sárí 'adálat Bete ko somp dí hai : 

25 Táki sab Bete kí 'izzat karen, 

jis tarah se ki Báp kí 'izzat karte 
hain. Jo Bete kí 'izzat nahín 
kartá, Báp kí, jis ne use bhejá 
hai, 'izzat nahín kartá. 

24 Main tum se sach sach kahtá 
hún, Wuh jo merá kalám suntá 
hai, aur us par, jis ne mujhe bhejá 
hai, ímán látá hai, hamesha kí 
vindapí us kí hai, aur us par sazá 
ká hukm nahín, balki maut se 
guzarke wuh zindagí men pahun- 
chá hai. 

25 Main tum se sach sach kahtá 
hún, ki Wuh waqt átá hai, aur ab 
hai, ki murde Khudá ke Bete kí 
áwáz sunenge, aur we jo sunen 
jíenge. 

26 Kyúnki jis tarah Báp áp men 
zindapí rakhtá hai, usí tarah us 
ne Bete ko bhí diyá hai, ki apne 
men zindagí rakhe; 

27 Balki use ikhtiyár diyá hai, 
ki 'adálat kare, is liye ki wuh Ibn 
i Ádam hai. 

28 Is se ta'ajjub na karo, kyúnki 
wuh waqt átá hai, jis men we sab, 
jo qabron men hain, us kí áwáz 
sunenge, 

29 Aur niklenge; jinhon ne 
nekí kí hai, zindagí kí qiyámat 
ke wáste, aur jinhon ne badí kí 
hai, sazá kí qiyámat ke liye. 

30 Main áp se kuchh kar nahín 
saktá: jaisá main suntá hún, 
hukm kartá hún: aur merí 'adá- 
lat durust hai ; kyúnki apní maraí 
ko nahín, par Báp kí marzí ko, 
jis ne mujhe bhejá, cháhtá hún. 

31 Agar main apne liye gawáhí 
dún, to merí gawáhí haqq na- 
hín. 

32  Dúsra hai, jo mere liye 
gawáhí detá hai, aur main jántá 
hún, ki wuh gawáhí, jo mere 
liye detá hai, haqq hai. 

83 Tum ne Yuhanná ke pás 
payám bhejá, aur us ne haqq 
par gawáhí di. 

34 Lekin main insán kí gawáhí 
nahín cháhtá, par main yih báten 
kahtá hún, táki tum naját páo. 

35 Wuh jaltá aur chamaktá 
chirág thá, aur tum cháhte the, 

ki thorí der tak us ke núr se 
khush raho. 

36 $| Lekin mujh pás Yubanná 
kí gawáhí se ek barí gawáhí hai: 
is liye ki yih kám jo Báp ne mujhe 
sompe hain, táki púre karún, ya'ne 
yih kám jo main kartá hún, mere 
liye gawáhí dete hain, ki Báp ne 
mujhe bhejá hai. 

37 Aur Báp, jis ne mujhe bhejá 
hai, us ne áp mere liye gawáhí dí 
hai. Tum ne kabhí us kí áwáz 
nahín suní, aur na us kí súrat 
dekhí. 

38 Aur tum us ká kalám apne 
dilon men nahín rakhte; kyúnki 
tum us par, jise us ne bhejá, ímán 
nahín láte. 

39  Nawishton men dhúndho : 
kyúnki tum gumán karte ho, ki 
un men tumháre liye hamesha kí 
zindapi hai; aur yih wuhí hain, 
Jo mere liye gawáhí dete hain. 

40 Aur tum nahín cháhte, ki 
mujh pás áo, táki zindagí páo. 

41 Main us buzurgi ko, Jo insán 
kí taraf se hotí, manzúr nahín 
kartá. 

2 Main tumhen jántá hún, ki 
tum men Khudá kí muhabbat 
nahín. 

43 Main apne Báp ke nám se 
áyá hún, aur tum mujhe qabúl 
nahín karte; agar koí dúsrá apne 
nám se áwe, to tum use qabúl 
karoge. 

44 Tum jo ápas men ek dúsre 
kí 'izzat cháhte ho, aur wuh 'izzat, 
jo sirf Khudá se hai, nahín dhún- 
dhte, kyúnkar ímán lá sakte ho? 

45 Gumán mat karo, ki main 
Báp ke pás tumhárí faryád ka- 
rúngá: ek to hai tumhárí faryád 
karnewálá, ya'me Músá, jis par 
tumhárá bharosá hai. 

46 Kvúnki agar tum Músá par 
ímán láte, to mujh par bhí ímán 
láte, is liye ki us ne mere haqq 
men likhá hai. 

47 Lekin jis hál ki tum us ke 
nawishton ko yagín na karoge, to 
merí báton ko kyúnkar yaqín 
karoge ? 


- 


“- 

VI BÁB. 


1 YST un báton ke bad 
Galíl ke daryá ke pár, jo 
daryá e Tiberiyás hai, gayá. 

2 Aur ek bari bhír us ke píchhe 
ho lí, kvúnki unhon ne us ke 
mu'ajize, jo us ne bímáron par 
dikháe, dekhe the. 

3 Phir Yisú pahár par gayá, aur 
wahán apne shágirdon ke sáth 
baithá. 

4 Aur Yahúdíon kí íd i fasah 
nazdík thí. 

5 M Phir jab Yisú ne ánkhen 
uthá,ín aur dekhá, ki barí bhír 
mere pás átí hai, to Failbús se 
kahá, ki Ham kahán se in ke liye 
rotíán kharíden ? 

6 Par us ne yih, imtihán kí ráh 
se, kahá thá, kyúnki wuh áp jántá 
thá jo kiyá cháhtá thá. 

7 Failbús ne use jawáb divá, ki 
do sau dínár kí rotíán un ke liye 
bas na hongí, ki un men se har 
ek thorá sá páwe. 

8 Ek ne us ke shágirdon men 
se, jo Shama'ún Patras ká bháí 
Ándryás thá, us se kahá, 

9 Yahán ek chhokre ke pás 
jau kí Fa rotíán, aur do chhotí 
machhlíán hain, par yih itne logon 
men kyá hain ? 

10 Tab Yisú' ne kahá, ki Logon 
ko bitháo. Aur us jagah bahut 
ghásthí. So gintí men takhmínan 
páneh hazár mard baithe. 

11 Aur Yisú' ne rotíán uthá lín, 
aur shukr karke, shágirdon ko 
dín, aur shágirdon ne, unhen jo 
baithe the, bántín; aur ísí tarah 
machhlíon men se, jis qadr ki we 
cháhte the. 

12 Aur jab we ser ho chuke, to 
us ne apne shágirdon se kahá, ki 
Un tukron ko jo bach rahe hain 
jam'a karo, táki kuchh kharáb na 
10We. 

13 Chunánchi unhon ne jama 
kí,e, aur jau kí pánch rotíon ke 
tukron se, jo un khánewálon se 

bach rahe the, bárah tokrián 
bharín. 

14 Tab un logon ne. vih mwa- 
jiza jo Yisú ne dikháyá, dekhkar 
kahá, Filhagígat wuh nabí jo 
jahán men ánewálá thá yihí hai. 

15 { Pas Yisú' ne malúm kar- 
ke, ki we cháhte hain ki áwen, 
aur use zabardastí pakarke bád- 
sháh karen, áp akelá pahár ko 
phir gayá. 

16 Aur jab shám húí, to us ke 
shágird daryá pás gae; 

17 Aur kishtí par charhke darvá 
pár Kafarnáhum ko chale. Us 
wagt andherá ho chalá thá, aur 
Yisú' un pás na ává thá. 

18 Aur ándhí ke sabab daryá 
lahráne lagá. 

19 Aur jab we qaríb pachís vá 
tís tír partáb ke nikal ga,e the, 
unhon ne Yisú ko daryá par 
chalte, aur kishtí ke garíb áte 
dekhá, aur dar ga,e. 

20 Tab us ne unhen kahá, ki 
Main hún, daro mat. 

21 Phir unhon ne khushí se use 
kishtí par leliyá. aur kishtí filfaur 
us jagah par, jahán we játe the, 
já pahunchi. 

22  Dúsre din, jab bhír ne, jo 
daryá ke us pár kharí thí, yih 
dekhá, ki wahán siwá us ek ke, 
jis par us ke shágird charh baithe 
the, koí dúsrí kishtí na thí, aur 
yih ki Yisú apne shágirdon 
ke sáth us kishtí par na gayá 
thá, balki sirf us ke shágird 
ga,e the; 

23 (Par aur kishtíán Tiberivás 
se us jagah ke nazdík, jahán 
unhon ne Khudáwand ke shukr 
ke ba'd rotí kháí thín, áin). 

24 Pas jab us bhís ne yih dekhá 
hai kiwahán na Yisú', aur na us 
ke shágird hain, to we kishtíon 
par charhe, aur Yisú' kí talásh 
men Kafarnáhum ko á,e. 

25 Aur unhon ne use darvá pár 
páke us se kahá, ki Ai Rabbí, tú 
yahán kab ává ? 

„26 Yisú ne unhen jawáb diyá, 
ki Main tum se sach sach kahtá 

hún, ki Tum mujhe dhúndhte ho, 
is liye ki tum ne mu'ajize dekhe, 
so nahín, balki is liye ki tum 
rotíán kháke ser húe. 

27 Fání khurák ke liye nahín, 
balki us kháne ke liye mihnat 
- karo, jo hamesha kí zindagí tak 
thahartá hai, ki Ibn í Adam wuh 
tumhen degá; kyúnki Bán ne jo 

Khudá hai, us par muhr kar dí 
hai. 

28 Tab unhon ne us se kahá, ki 
Ham kyá karen, táki Khudá ke 
kám bajá láwen ? 

29 Yisú ne jawáb men unhen 
kahá, Khúda ká kám yih hai, ki 
us par jise us ne bhejá ímán 

áo. 

30 Tab unhon ne us se kahá, 
Pas tú kaun sá nishán dikhátá 
hai, táki ham dekhke tujh pár 
ímán láwen? "Tú kyá kartá hei? 

31 Hamáre bápdádon ne bayá- 
bán men mann kháyá; chunánchi 
likhá hai, ki Us ne unhen ásmán 
se rotí kháne ko dí. 

32 Tab Yisú ne unhen kahá, 
Main tum se sach sach kahtá hún, 
ki Músá ne tumhen ásmání rotí 
nahín dí, balki merá Báp tumhen 
sachchí ásmání rotí detá hai. 

33 Is liye ki Khudá kí rotí wuh 
hai, jo ásmán se utartí, gur jahán 
ko zindagí bakhshtí hai. 

34 Tab unhon ne us se kahá, 
Ai Khudáwand, ham ko hamesha 
yih rotí diyá kar. 

35 Yisú ne unhen kahá, Main 
zindagí kí rotí hún: jo mujh pás 
átá hai, hargiz bhúkhá na hogá: 
aur jo mujh par ímán látá hai, 
kabhí piyásá na hogá. 

36 Lekin main ne tumhen kahá 
hai, ki Tum ne to mujhe dekhá, 
par ímán nahín láe. 

37 Har ek, jise Báp ne mujhe 
diyá hai, mujh pás áwegá, aur use 
jo mujh pás átá hai, main hargiz 
nikál na dúngá. 

#8 Kyúnki main ásmán par se is 
liye nahín utrá, ki apní marzí par, 
balki us kí maraí par chalún, jis 

„ne mujhe bhejá hai. 


YUHANNÁ, VI. 


39 Aur Báp jis ne mujhe bhejá 
hai, yih cháhtá hai, ki main un 
men se jo us ne mujhe dí,e hain, 
kisí ko na khoún, balki use ákhirí 
din phir utháún. 

40 Aur jis ne mujhe bhejá hai, 
us kí maraí yih hai, ki har ek jo 
Bete ko dekhe, aur us par ímán 
láwe, hamesha kí zindagí páwe, 
aur main use ákhirí din men 
utháúngá. 

41 Tab Yahúdí us par kurkuráe, 
is liye ki us ne kaha, Wuh rotí jo 
ásmán se utrí, main hún. 

42 Aur kahá, Kyá yih Yisú' 
Yúsuf ká betá nahín, jis ke má 
báp ko ham jánte hain ? phir wuh 
kyúnkar kahtá hai, ki Main ásmín, 
se utrá hún. 

43 Tab Yisú ne jawáb men un 
ko kahá, ki Apas men mat kurku- 
ráo. 

44 Koí shakhs mujh pás á nahín 
saktá, magar jis hál ki Báp jis ne 
mujhe bhejá hai, use khainch 
láwe, aur main use ákhirí din 
men utháúngá. 

45 Nabíon ne yih likhá hai, ki 
We sab Khudá se ta'lím páwenge. 
Is liye har ek shakhs jis ne Bán 
se suná, aur síkhá hai, mujh pás 
átá hai. 

46 Yih nahín hai ki kisí shakhs 
ne Báp ko dekhá hai, magar wuh 
jo Khudá kí taraf se hai, usí ne 
Báp ko dekhá hai. 

47 Main tum se sach sach kahtá 
hún, Jo mujh par ímán látá hai, 
hamesha kí zindagí usí kí hai. 

48 Zindagí kí rotí main hí hún. & 

49 Tumháre bápdádon ne ba- 
yábán men mann knáyá, aur mar 
gae. 

"50 Rotí jo ásmán se ntartí hai, 
wuh hai, ki kbí ádmí use kháke 
na mare. 

51 Main hún wuh jítí rotí, jo 
ásmán se utrí: agar koí shakhs 
is rotí ko kháe, to abad tak jítá 
rahegá; aur rotí jo main dúngá, 
merá gosht hai, jo main jahán kí 
zindagí ke liye dúngá. 

52 Tab Yahúdí ápas men bahs 

karne lage, ki Yih mard apná 
þúst kyúnkar hamen de saktá 
ai, ki kháen? 

53 Tab Yisú' ne unhen kahá, 
Main tum sesach sach kahtá hún, 
Agar tum lbn i Adam ká gosht 
na kháo, aur us ká lahú na pío, to 
tum men zindagí nahín. 

54 Jo koí merá gosht khátá hai, 
aur merá lahú pítá hai, hamesha 
kí zindagí usí kí hai, aur main use 
ákhirí din utháúngá. 

55 Kyúnki merá gosht filhaqi- 
gat kháne, aur merá lahú filhaqí- 
qat píne kí chíz hai. 

56 Wuh jo merá gosht khátá, 
aur merá lahú pítá hai, mujh men 
rahtá hai, aur main us men. 

57 Jis tarah se ki zinda Báp ne 
mujhe bhejá, aur main Báp se 
zinda hún, isí tarah wuh bhí jo 
maie khátá hai, mujh se zinda 

ogá. 

58 Wuh rotí jo ásmán se utrí, 
yih hai, na jaisá ki tumháre báp- 
dáde mann kháke mar ga,e; wuh 
jo yih rotí khátá hai, abad tak 
Jítá rahegá. 

59 Us ne Kafarnáhum men ta'lím 
dete húe 'ibádatkháne men yih 
báten kahín. 

60 Tab us ke shágirdon men 
se bahuton ne sunke kahá, ki Yih 
sakht kalám hai, use kaun sun 
saktá hai ? 

61 Yisú' ne az khud jánkar ki 
us ke shágird ápas men is bát par 
kurkuráte hain, unhen kahá, Kyá 
yih tum ko thokar ká bá'is hai ? 

62 Pas agar tum Ibn i Adam ko 
úpar Játe, jahán wuh áge thá, 
dekhoge, to e hogá ? 

63 Rúh hai wuh, jo jilátí hai; 
jism se kuchh fáida nahín: yih 
báten jo main tumhen kahtá hún, 
rúh hai, aur zindagí hai. 

64 Par tum men ba'ze hain, jo 
ímán nahín láte. Kyúnki Yisú' 
ibtidá se jántá thá, ki we jo ímán 
na láwenge, kaun hain, aur kaun 
use pakarwáegá. 

65 Phir us ne kahá, Is liye main 
ne tumhen kahá, ki koí shakhs, 

siwá us ke, jise mere Báp kí taraf 
se 'ináyat húá, mujh pás nahín á 
saktá. 

66 Us waqt se us ke shágir- 
don men se bahutere ulte phir 
ga,e, aur ba'd us ke, us ke sáth na 
chale. 

67 Tab Yisú' ne bárahon ko kahá, 
Kyá tum bhí cháhte ho, ki chale 


jáo ? 


68 Shama'ún Patras ne use ja- 
wáb diyá, ki Ai Khudáwand, ham 
kis ke pás jáen? hamesha kí zin- 
dagí kí báten to tere pás hain. 

69 Aur ham to ímán lá,e hain, 
aur ján gae hain, ki tú zinda 
Khudá ká Betá Masíh hai. 

70 Yisú' ne unhen jawáb diyá, 
Kyá main ne tum bárahon ko 
nahín chuná, aur ek tum men se 
shaitán hai ? 

71 Usne Shamg’ ún ke bete Ya- 
húdá Iskariyútí kí bábat kahá: 
kyúnki wuhí us ko pakarwáne 
cháhtá, aur un bárahon men se thá. 


VII BÁB. 


1 Í us ke Yisú' Galíl men 

sair kar rahá, ki Yahú- 
diya men sair karná na cháhá, is 
liye ki Yahúdí us ke qatl kí fikr 
men the. 

2 Aur Yahúdíon kí 'id i khíma 
nazdík á,í. 

3 Tab us ke bháíon ne us se 
kahá, Yahán se rawána ho, aur 
Yahúdiya men já, ki un kámon 
ko, jo tú kartá hai, tere shágird 
bhí dekhen. 

4 Kyúnki aisá koí nahín jo kuchh 
kám chhipke kare, aur cháhe ki áp 
mashhúr ho. Agar tú yih kám 
kartá hai, to apne taín Jahán ko 
dikhá. 

5 Kyúnki us ke bháí bhí us par 
ímán na lá,e. 

6 Tab Yisú ne unhen farmáyá, 
ki Merá waqt hanoz nahín áyá: par 
tumhárá waqt har dam baná hai. 

7 Dunyá tum se 'adáwat nahín 
rakh saktí; par mujh se'adáwat 
rakhtí, kyúnki main us par ga- 

wáhí detá hún, ki us ke kám bure 
hain 


8 Tum is íd men jáo: main 
abhí is 'íd men nahín játá, ki 
merá waqt hanoz púrá nahín húá. 

9 So wuh yih báten unhen 
kahke Galíl men rahá. 

10 T Lekin jab us ke bháí ra- 
wána húe the, wuh bhí us 'íd 
men gayá, záhirá nahín, balki 
chhipke. 

11 "Tab Yahúdí íd men use 
dhúndhne lage aur kahá, ki Wuh 
kahán hai? 

12 Aur logon men us kí bá- 
bat barí takrár thí: ba'ze kahte 
the, ki Wuh nek ádmí hai: aur 
kitne kahte the, ki Nahín, balki 
wuh logon ko gumráh kartá. 

13 Lekin Yahúdíon ke dar se 
koí shakhs záhirá us kí bábat na 
kahtá thá. 

14 4 Aur jab íd ádhí guzar 
gayí, Yisú ne haikal men jáke 
ta'lím dí. 

15 Tab Yahúdí ta'ajjub se bole, 
kı is mard ko bagair parhe 
kyúnkar kitábon ká 'ilm hai? 

16 Yisú ne unhen Jawáb men 
kahá, ki Merí talím merí nahín, 
balki us kí hai, jis ne mujhe 
bhejá. 

17 Wuh shakhs j jo us kí marzí 
par chalá cháhe, jánegá, ki yih 
talím Khudá kí hai, yá ki main 
áp se detá hún. 

18 Wuh jo apní taraf se kuchh 
kahtá hai, apní buzurgí cháhtá 
hai: lekin wuh jo us kí buzurgí 
cháhtá hai, jis ne use bhejá, so 
wuhí sachchá hai, aur us men 
nárástí nahín. 

19 Kyá Músá netumhen sharf'at 

na dí, lekin koí tum men se sha- 
rí at par 'amal nahín kartá? Tum 
kyún mere qatl kí fikr men ho ? 

20 Logon ne jawáb diyá, aur 
kahá, Tujh par ek deo hai; kaun 
tujhe qatl kiyá cháhtá hai? 

21 Yisú ne jawáb men unhen 
kahá, Main ne ek kám kiyá, aur 
tas sab us ke bá'is ta 'ajjub karte 

22 Músá ne tumhen khatne kå 
hukm diyá, hálánki wuh Músá se 
nahín, balki bápdádon se hai; so 
tum sabt ke din ádmí ká khatna 
karte ho. 

23 Pas agar sabt ke roz ádmí 
ká khatna kiyá játá hai, táki 
Músá ke shar'a se 'udúl na ho, to 
kyá tum is liye mujh par gusse 
ho, ki main ne sabt ke din ek 
mard ko bilkull changá kiyá ? 

24 Záhir ke muwáfiq 'adálat na 
karo, balki wájibí 'adálat karo. 

25 Tab ba'ze Yarúsalamíon ne 
kahá, Kyá yih wuh nahín, ki jise 
qatl kiyá cháhte hain ? 

26 Lekin dekho, wuh to be- 
dharak boltá hai, aur we use kuchh 
nahín kahte; pas kyá sardáron 
ne bhí yagín kiyá, ki filhagígat 
yihí Masíh hai? 

27 Lekin hamen malúm hai, ki 
yih kahán ká hai; „par Masíh jab 
áwegá, to koí na jánegá, ki wuh 
kahán ká hai. 

28 Tab Yisú haikal men ta'lím 
dete húe yún pukárá, ki Tum 
mujhe pahchánte, aur jánte ho, ki 
main kahán ká hún: aur main áp 
se nahín áyá hún, magar merá 
bhejnewálá sachehá hai, j jis se tum 
wáqif nahín ho. 

29 Main use jántá hún; is liye 
ki main us kí taraf se hún, aur us 
ne mujhe bhejá hai. 

80 Tab unhon ne cháhá, ki use 
pakar len: par is liye ki us ká 
waqt hanoz na pahunchá thá, kisí 
ne us par háth na dálá. 

81 Aur un logon men se bahu- 
tere us par ímán lá,e, aur bole ki 
Jab Masíh áwegá, to kyá in se, 
jo us ne dikháe hain, ziyáda 
mu'ajize dikháwegá ? 

32 4] Farísíon ne jamá'at kí tak- 
rár, jo us kí bábat ho rahí thí, suní; 

tab Farísíon aur sardár káhinon 
ne piyáde bheje, ki use pakar 
len. 

33 Us waqt Yisú ne unhen kahá, 
Ab thorí der tak main tumháre 
sáth hún, t tab us pás, jis ne mujhe 
bhejá, játá hún. 

84 Tum mujhe dhúndhoge, aur 
ha páoge, aur jahán main hún, 
ium á na sakoge. 

35 Us waqt Yahúdíon ne ápas 
men kahá, ki Wuh kahán jáegá, 
jo use ham na páwenge? kyá 
wuh un logon ke pás, jo Yúnáníon 
men paráganda húe, jáegá, aur 
Yúnáníon ko ta'lím degá ? 

36 Yih kyá bát hai, jo us ne 
kahí, ki Tum mujhe dhúndhoge, 
nur na páoge: aur jahán main 
hún, tum na á sakoge ? 

37 Phir 'íd ke pichhle din, jo 
bará din hai, Yisú khará húá, aur 

ukárke kahá, Agar koí piyásá 

0, mujh pás áwe, aur pí,e. 

38 Jo mujh par ímán látá hai, 
us ke badan se, jaisá kitáb kahtí 
hai, jíte pání kí nadíán járí hongí. 

89 Us ne yih Rúh kí bábat 
kahí, jise we, jo us par ímán lá,e, 
páne par the; kvúnki Rúh i Quds 
ab tak na utri thí, is liye ki Yisú 
lane apne jalál ko na pahunchá 
tha. 

40 $| Tab un logon men se ba- 
huteron ne yih sunkar kahá, Fil- 
hagíqat, yihí wuh Nabí hai. 

41 Auron ne kahá, Yih Masíh 
hai. Par bazon ne kahá, Kyá 
Masíh Galíl se átá hai? 

42 Kyá kitábon men yih bát 
nahín, ki Masíh Dáúd kí nasl se, 
aur Baitlaham kí bastí se, Jahán 
Dáúd thá, átá hai? 

43 So logon men us kí bábat 
ikhtiláf húá. 

44 Aur ba'zon ne cháhá thá, ki 
use pakarlen, par kisí ne us par 
háth na dále. 

45 | Tab piyáde Sardár Ká- 
hinon aur Farísíon ke pás áe, aur 
unhon ne un se kahá, Tum use 
kyún na láe? 

46 Piyádon ne jawáb . diyá, ki 
Hargiz kisí shakhs ne is ádmí kí 
mánind kalám nahín kahá. 

47 Tab Farísíon ne unhenjawáb 
diyá, Kyá tum bhí gumráh kíe 
gae ho? 

48 Kyá koí sardáron yá Farí- 
sion men se us par ímán láyá ? 

49 Par vih log, jo sharfat se 
wágif nahin, la natí hain. 

50 Nigúdemús ne, jo rát ko 
Yisú' pás áyá thá, aur un men se 
ek thá, unhen kahá, 

61 Kyá hamárí sharfat kisí ko, 
peshtar us se, ki us kí sune aur 
Jáne ki wuh kyá kartá hai, gunáh- 
gár thahrátí hai ? 

52 Unhon ne us ke jawáb men 
kahá, Kyá tú bhí Galílí hai? 
Dhúndh, aur dekh: ki Gall se 
koí nabí záhir nahín húá. 

53 Phir har ek apne ghar ko 


gayá. 
VHI BÁB. 
1 AB Yisú' koh i 7aitún ko 


rá. 

2 Aur subh sawere haikal men 
phir dákhil húá, aur sab log us 
ke pás á,e; aur us ne baithkar 
unhen ta'lim di. 

3 Tab Fagíh aur Farísí ek'aurat 
ko, jo Ziná men pakrí gaí thí, us 
pá: lá,e, aur use bích men khará 
karke us se kahá, ki, 

4 Ai Ustád, yih 'aurat ziná men 
'ain fial ke waqt pakrí gaí. 

5 Músá ne to Tauret men ham 
ko hukm diyá hai, ki aisíon ko 
sangsár karen; par tú kyá kahtá 
hai ? 

6 Unhon ne ázmáish ke liye yih 
kahá, táki us par nálish kí wajh 
páwen. Par Yisú' jhukke ungli 
se zamín par likhne lagá. 

7 Aur jab we us se suwál karte 
ga,e, to us ne sídhe hokar unhen 
kahá, Jo kı tum men begunáh 
hai, pahle wuhí use patthar 
máre, 

8 Aur phir jhukke zamín par 
likhá. 

9 Aur we yih sunkar dil hí dil 
men áp ko gunáhsár samajhke 
baron se leke chhoton tak ek ek 
karke chale gae: aur Yisú akelá 
rah gayá, aur 'aurat bich men 
kharí rahi. 

10 Tab Yimí' ne sídhe hokar 
'aurat ke siwá kisí ko na dekhá, 

aur us se kahá, Ai aurat, we tere 
nálish karnewále kahán hain? 
kyá kisí ne tujh par hukm na 
kiyá ? 

11 Wuh bolí, Ai Khudáwand, Kisí 
nenahín. Yisú neusse kahá, Main 
bhí tujh par hukm nahín kartá ; já 
aur phir gunáh na kar. 

12 “ Tab Yisú ne phir unhen 
kahá, Jahán ká núr main hún ; jo 
merí pairawí kartá hai, andhere 
men na chalegá, balki zindagí ká 
núr páwepá. 

13 Tab Farísíon ne us se kahá, 
Tú apne haqq men gawáhí detá 
hai; terí gawáhí sach nahín. 

14 Yisú ne jawáb diyá, aur 
unhen kahá, Agarchi main apní 
bábat gawáhí detá hún, taubhí 
merí gawáhí sach hai: kyúnki 
main jántá hún, ki main kahán 
se áyá hún, aur main kahán ko 
játá hún; par tum nahín jánte, ki 
main kahán se áyá hún, aur kahán 
ko játá hún. 

15 Tum jism ke mutábiqg hukm 
karte ho, main kisí par hukm 
nahín kartá. 

16 Aur agar main hukm karún, 
to merá hukm haqq hai, kyúnki 
main akelá nahín, par main aur 
Báp jis ne mujhe bhejá. 

17 Tumhárí sharfat men yih 
bhí likhá hai, ki do ádmíon kí 
gawáhí sach hai. 

18 Ek to main hún, jo apní 
bábat gawáhí detá hún, aur ek 
Báp jis ne mujhe bhejá hai, mere 
liye gawáhí detá hai. 

19 Tab unhon ne us se kahá, 
Terá Báp kahán hai?  Yisú ne 
jawáb diyá, Tum na mujhe jánte, 
aur na mere Báp ko; agar tum 
mujhe jánte, to mere Báp ko bhí 
jánte. 

20 Yisú' ne yih báten haikal ke 
andar bait ul mál men ta'lím dete 
húe kahín, aur kisí ne us par 
háth na dálá, ki us ká waqt hanoz 
na áyá thá. 

21 Tab XYisú ne phir unhen 
kahá, Main játá hún, aur tum 
mujhedhúnd hoge, aur apne gunáh 

men maroge ; Jahán main játá 
hún, tum á nahín sakte ho. 

22 Tab Yahúdíon ne kahá, Kyá 
wuh apne taín már dálegá? jo 
kahtá hai, Jahán main játá hún, 
tum á nahín sakte ho. 

23 Us ne unhen kahá, Tum 
níche se ho, main 'úpar se hún; 
tum is jahán ke ho, main is jahán 
ká nabín hún. 

24 Is live máin ne tumhen kahá, 
kí tum apne gunáhon men maro- 
ge: kyúnki agar tum ímán nahín 
áte, ki main hí hún, to tum apne 
sunáhon men maroge. 

25 Tab unhon ne us se kahá, 
Tú kaun hai? Yisú ne unhen 
kahá, Wuhí jo main ne tumhen 
pahle hí se kahá. 

26 Mujh pás bahut báten hain, 
ki tumháre haqq men kahún, aur 
hukm karún: par jis ne mujhe 
bhejá hai, sachchá hai: aur main 
bhí, wuh báten, jo main ne us se 
suní hain, jahán ko kahtá hún. 

27 We na samjhe, ki wuh un sẹ 
Báp kí bábat kahtá thá. 

28 Phir Yisú' ne unhen kahá, 
Jab tum Ibn i Adam ko charh- 
áoge, tab tum jánoge, ki main 
hún, aur main áp se kuchh nahín 
kartá; magar jo mere Báp ne 
mujhe sikhláyá, main wuh báten 
kahtá hún. 

29 Aur jis ne mujhe bhejá hai, 
mere sáth hai; Báp ne mujhe 
akelá nahín chhorá, kyúnki main 
hamesha aise kám kartá hún, jo 
use khush áte hain., 

30 Jab wuh yih báten kahtá 
thá, to bahutere us par ímán lá,e. 

31 Tab Yisú ne un Yahúdíon 
ko, jo us par ímán lá,e the, kahá, 
Agar tum merí bát par sábit 
rahoge, to tum tahqíq mere shá- 
gird ho; 

32 Aur sacháí ko jánoge, aur 
sacháí tum ko ázád karegí. 

33 { Unhon ne use jawáb diyá, 
Ham Abirahám kí nasl hain aur 
kisí ke gulám kabhú na the, tú 
kyúnkar kahtá hai, ki Tum ázád 
kiye jáoge ? 

34 Yisú ne unhen jawáb diyá, 
Main tum se sach sach kahtá hún, 
ki Jo koí gunáh kartá hai, gunáh 
ká gulám hai. 

35 Aur gulám abad tak ghar 
men nahín rahtá; Betá abad tak 
rahtá hai. 

36 Pas agar Betá tum ko ázád 
karegá, to tum tahqíq ázád hoge. 

37 Main jántá hún, ki tum Abi- 
rahám kí nasl ho; lekin tum 
mere qatl kí fikr men ho, kyúnki 
tum men mere kalám kí jagah 
nahín. 

38 Main ne jo kuchh apne Báp 
ke pás dekhá hai, wuhí kahtá hún: 
aur tum, wuh jo tum ne apne báp 
ke pás dekhá hai, karte ho. 

39 Unhon ne jawáb men us se 
kahá, Hamárá Báp Abirahám hai. 
Yisú' ne unhen kahá, Agar tum 
Abirahám ke farzand hote, to 
tum Abirahám ke kám karte. 

40 Par tum mujhe qatl kiyá 

cháhte ho, Jo aisá shakhs hai, ki 
haqq bát, Jo main ne Khudá se 
suní, tumhen kakí; yih Abira- 
hám ne nahín kiyá. 
'41 Tum apne báp ke kám karte 
ho. Tab unhon ne us se kahá, 
Ham harám se paidá nahín húe; 
hamárá báp ek hai, ya'ne Khudá. 

42 Yisú ne unhen kahá, Agar 
Khudá tumhárá báp hotá, to tum 
mujhe 'azíz jánte; kyúnki main 
Khndá se niklá, aur áyá hún; 
kyúnki main áp se nahín áyá, par 
us ne mujhe bhejá. 

43 Tum merí 'ibárat kyún nahín 
samajhte? is liye ki merá kalám 
sun nahín sakte. 

44 Tum apne báp Shaitán se ho, 
aur cháhte ho, ki apne báp kí 
khwáhish ke muwáfiq karo. Wuh 
to shurú' se qátil thá, aur sacháí 
par sábit na rahá; kyúnki us 
men sacháí nahín. Jab wuh jhúth 
kahtá hai, to apne hí se kahtá 
hai; kyúnki wuh jhúthá hai, aur 
jhúth ká bání hai. 

45 Par tum is sabab se, ki main 
sach kahtá hún, mujh par ímán 
nahín láte. 

46 Kaun tum men se mujh par 
gunáh sábit kartá hai? Agar 
main sach kahtá hún, tum mujh- 
par ímán kyún nahín láte? 

47 Jo Khudá ká hai, Khudá kí 
báten suntá hai: tum is liye nahín 
sunte ho, ki tum Khudá ke nahín 
ho. 

48 Tab Yahúdíon ne jawáb 
men us se kahá, Kyá ham 
achehhá nahín kahte, ki tú Sá- 
marí hai, aur tere sáth ek deo 
hai? 

49 Visú ne jawáb diyá, Mere 
sáth deo nahín, par main apne 
Báp kí 'izzat kartá hún, aur tum 
merí be'izzatí karte ho. 

50 Aur main apní buzurgí nahín 
dhúndhtá: ek hai, jo dhúndhtá 
hai, aur hukm kartá hai. 

51 Main tum se sach sach kahtá“ 
hún, Agar koí shakhs mere ka- 
lám par 'amal kare, to wuh abad 
tak maut kohargiz na dekhegá. 

52 Tab Yahúdíon ne us se kahá, 
Ab ham ne jáná, ki tere sáth ek 
deo hai. Abirahám aur ambiyá 
mar ga,e, aur tú kahtá hai, Agar 
koí shakhs mere kalám par "amal 
kare, to abad tak maut ká maza 
na chakhegá. 

53 Kyá tú hamáre báp Abira- 
hám se buzurgtar hai, aur wuh 
mar gayá? ambiyá bhí mar ga,e; 
tú apne taín kyá thahrátá hai? 

54 Yisú ne jawáb diyá, Agar 
main apní buzurgí karta hún, to 
merí buzurgí kuchh nahín: par 
merá Báp hai jise tum kahte ho, 
ki hamárá Khudá hai, wuh merí 
buzurgí kartá hai. 

55 Tum ne use nahín jáná: 
lekin main use jántá hún; aur 
agar main kahún, ki main use 
nahín jántá, to main tumhárí 
tarah jhúthá húngá: par main 
use jántá hún, aur us ke kalám 
par 'amal kartá hún. 

56 Tumhárá báp Á birahám bahut 
mushtáq thá, ki mere din dekhe: 
chunánchi us ne dekhá aur khush 
húá. 

57 Tab Yahúdíon ne us se kahá, 

Terí 'umr to pachás baras kí nahín, 
“ai kyá tú ne Abirahám ko dekhá 
ai? 

58 Yisú' ne unhen kahá, Main 
tum se sach sach kahtá hún, 
Peshtar us se ki Abirahám ho, 
main hún. 

59 Tab unhon ne patthar utháe, 
ki use máren; par Yisú' ne apne 
taín poshída kiyá, aur un ke bích 
se guzarkar haikal se niklá, aur 
yún chalá gayá. 


IX BÁB. 


1 Po us ne játe húe ek 
shakhs ko, Jo janam ká 
andhá thá, dekhá. 

2 Aur us ke shágirdon ne us se 
púchhá, ki Ai Rabbí, gunáh kis 
ne kiyá; is shakhs ne, yá us ke 
má báp ne, kiðyih andhá paidá 
húá ? 

3 Yisú nejawáb diyá, Na to is 
shakhs ne gunáh kiyá, na us ke 
má báp ne; lekin yún húá, táki 
Khudá ke kám us men záhir 
Fowen. 

4 Zarúr hai, ki jis ne mujhe 
bkejá, main us ke kámon ko, jab 
tak ki din hai, karún ; rát átí hai, 
aur koí us waqt kám nahín kar 
saktá. 

5 Jab tak main jahán men hún, 
jahán ká núr hún. 

6 Yih kahke, us ne zamín par 
thúká, aur thúk se mittí gúndhí, 
aur wuh mittí us andhe kí ánkhon 
par lep kí, 

7 Aur us se kahá, Já, aur Si- 
loám ke hauz men, (jis ká tarjuma 
Bhejá húá hai), nahá. Tab wuh 
jáke naháyá, aur bíná hoke áyá. 

8 9 Tab hamsáyonne, aur jinhon 
ne áge use andhá dekhá thá, kahá, 
Kyá yih wuh nahín, jo baithá 
húá bhíkh mángtá thá ? 

9 Ba'zon ne kahá, Yih wuhí 
hai: auron ne kahá, Yih us kí 
mánind hai: us ne kahá, Main 
wuhí hún. 

10 Phir unhon ne us se kahá, 
Terí ánkhen kyúnkar khul gaín ? 

11 Us ne jawáb diyá, aur kahá, 
ki Ek mard ne, jis ká nám Yisú' 
hai, mittí gúndhí, aur merí án- 
khon par lagáí, aur mujhe kahá, 
ki Siloám ke hauz men Já, aur 
nahá. So main jáke naháyá, aur 
bíná húá. 

12 Tab unhon ne us se kahá, ki 
Wuh kahán hai? Us ne kahá, 
Main nahín jántá. 

13 { We use, jo pahle andhá 
thá, Farísíon pás le ga,e. 

14 Aur jab ki Yisú ne mittí 
gúndhke us kí ánkhen kholín 
thín, sabt ká din thá. 

15 Phir Farísíon ne bhí us se 
púchhá, ki Tú ne apní ánkben 
kyúnkar páín? Us ne unhen 
kahá, ki Us ne merí ánkhon par 
gílí mittí lagáí, aur main naháyá, 
aur bíná húa. 

16 Tab Farísísn men se ba'zon 
ne kahá, Yih mard Khudá kí 
taraf se nahín, kyúnki sabt ke 
din ko nahín mántá. Auron ne 
kahá, Kvúnkar ho saktá hai, ki 
gunahgár insán aise mu'ajize di- 
kháe? So un men ikhtiláf thá. 

17 Unhon ne us andhe shakhs 
ko phir kahá, í ú us ke haqq men, 
jis ne terí ánkhen kholín, kyá 
kahtá hai? Wuh bolá, ki Wuh 
nabí hai. 

18 Par Yahúdíon ne yih bát 
yagín na kí, ki wuh andhá thá, 
aur bíná húá, jab tak ki unhon 
ne us shakhs ke má báp ko, jo 
bíná húá thá, buláyá, 

19 Aur un se púchhá, ki Kvá 
yih tumhárá betá hai, jise tum 
kahte ho, andhá paidá húá ? phir 
wuh ab kyúnkar dekhtá hai? 

20 Us ke má báp ne jawáb men 
unhen kahá, Ham jánte hain, ki 
yih hamárá betá hai, aur yih, ki 
wuh andhá paidá húá : 

21 Lekin yih ham nahín jánte, 
ki wuh ab kyúnkar dekhtá hai; 
vá kis ne us kí ánkhen kholí hon, 
ham nahín jánte; wuh jawán hai, 
us se púchho, to wuh apní áj 
kahegá. 

22 Us ke má báp Yahúdíon se 

darte the, aur is liye unhon ne 
yih kahá; kyúnki Yahúdíon ne 
eká kiyá thá, ki agar koí iqrár 
karę, ki wuh Masíh hai, to 'ibá- 
datkháne se khárij ho jáwe. 

23 Is wáste us ke má báp ne 
kahá, ki Wuh jawán hai, us se 
púchho. 

24 Tab unhon ne ns shakhs ko, 
jo andhá thá, phir bulákar kahá, 

i Khudá kí buzurgí kar; ham 
jánte hain, ki yih mard gunahgár 

ai. 

25 Us ne jawáb diyá aur kahá, 
ki Main nahín jántá, ki wuh 
gunáhgár hai: main ek bát jántá 
hún, ki main andhá thá, ab bíná 
hún. 

26 Tab unhon ne us se phir 
púchhá, ki Us ne tujh se kyá 
kiyá ? kvúnkar us ne terí ánkhen 
kholín ? 

27 Us ne jawáb diyá, Main ne 
to tumhen abhí kahá, tum ne na 
suná: kyá tum phir suná cháhte 
ho? kyá tum bhí us ke shágird 
hoge? 

28 Tab unhon ne us se malámat 
kí aur kahá, Tú us ká shágird 
hai; ham Músá ke shágird 
hain. 

29 Ham jánte hain, ki Khudá 
ne Músá ke sáth kalám kiyá, par 
ham nahín jánte, ki yíh kahán ká 
hai. 

30 Us shakhs ne jawáb men 
unhen kahá, Is men ta'ajjub hai, 
ki tum nahín jánte, ki yih kahán 
ká hai, aur us ne merí ánkhen 
kholí hain. 

81 Ham jánte hain, ki Khudá 
gunahgáron kí nahín suntá, par 
agar koí Khudá-parast ho, aur us 
kí marzí par chale, to us kí wuh 
suntá hai. 

32 Dunyá ke shnrú' se sunne 
men nahín ává, ki kisí ne janam 
ke andhe kí ánkhen khalín hon. 

33 Agar yih mard Khudá kí 
taraf se na hotá, to kuchh na kar 
saktá. 

34 Unhon ne jawáb men us se 
kahá, Tú to bilkull gunáhon men 

paidá húá, aur kyá ham ko sikh- 
látá hai? Tab unhon ne use báhar 
nikál diyá. 

36 Yisú' ne suná, ki unhon ne 
use báhar nikál diyá, tab us ne 
use pákar kahá, Kvá tú Khudá 
ke Bete par ímán látá hai? 

36 Us ne jawáb men kahá, Ai 
Khudáwand, wuh kaun ha, ki 
main us par ímán láún ? 

37 Yisú' ne us se kahá, Tú ne to 
use dekhá hai, aur jo tujh se boltá 
hai, wuhí hai. 

38 Us ne kahá, Ai Khudáwand, 
main ímán látá hún. Aur us ne 
use sijda kiyá. 

39 $f Tab Yisú' ne kahá, ki Main 
'adálat ke liye is dunyá men áyá 
hún, táki we jo nahín dekhte 
hain, dekhen, aur jo dekhte hain, 
andhe ho jáwen. 

40 Aur Farísíon ne, jo us ke 
sáth the, yih báten sunke us se 
kahá, Kyá ham bhí.andhe hain ? 

41 Yisú ne unhen kahá, Agar 
tum andhe hote, to gunahgár na 
hote: par ab tum to kahte ho ki, 
Ham dekhte hain; is liye tum- 
hárá gunáh rahtá hai. 


X BÅB. 


1 MS tum se sach sach 

kahtá hún, Jo ki darwáze 
se bherkháne men dákhil nahín 
hotá, balki aur taraf se úpar 
charhtá hai, wuh chor aur batmár 
hai. 

2 Lekin wuh jo darwáze se då- 
khil hotá hai, bheron ká garariyá 
hai. 

3 Us ke liye darbán kholtá hai; 
aur bheren us kí áwás suntí hain ; 
aur wuh apní bheron ko nám 
leke bulátá hai, aur unhen báhar 
le játá hai. 

4 Aur jab wuh apni bheron ko 
báhar nikáltá hai, to un ke áge 
áge chaltá hai, aur bheren us ke 
pichhe ho letí hain; kyúnki we 
us kí áwáz pahchántí haiu. 

5 Aur we begáne ke píchhe 
nahín játín, balki us se bhágtí 

hain; is liye ki begánon kí áwáz 
nahín pahchántín. 

6 Yisú ne yih tamsíl unhen 
kahí; lekin we na samjhe, ki yih 
kyá báten thín, jo wuh un se 
kahtá thá. 


7 Tab Yisú ne unhen phir kahá, 


Main tum se sach sach kahtá hún, 
ki Bheron ká darwáza main hún. 

8 Sab jitne mujh se áge á,e, 
chor aur batmár hain: par bheron 
ne un kí na suní. 

9 Darwáza main hún: agar koí 
shakhs mujh se dákhil ho, to 
naját páwegá, aur andar báhar 
á,e Já,egá, aur charágáh brá 

10 Chor nahín átá, magar churá- 
ne, aur qatl karne, aur halák 
karne ko: main áyá hún, táki 
we zindagí páwen, aur ziyáda 
hásil karen. 

11 Achchhá garariyá main hún: 
achchhá garariyá bheron ke liye 
apní ján detá hai. 

12 Par mazdúr, aur wuh jo 
garariyá nahín, aur bheron ká 
málik nahín, bheriyá áte dekhkar 
bheron ko chhor detá hai, aur 
bhág játá hai, aur bheriyá unhen 
pakartá hai, aur bheron ko pa- 
ráganda kartá hai. 

13 Mazdúr bhágtá hai, kyúnki 
wuh mazdúr hai, aur bheron ke 
liye fikr nahín kartá. 

14 Achchhá garariyá main hún, 
aur apníon ko pahchántá hún, aur 
merí mujhe jántí hain. 

15 Jis tarah se Báp mujhe jántá 
hai, us tarah main Báp ko jántá 
hún: aur main bheron ke liye 
apní ján detá hún, 

16 Aur merí aur bhí bheren 
hain, jo is bherkháne kí nahín; 
zarúr hai, ki main unhen bhí 
láún, aur we merí áwáz sunengín, 
= ek hí galla, aur ek hí garariyá 

ogá. 

17 Báp mujhe is liye piyár kartá 
hai, ki main apní ján detá hún, 
táki main use phir lún. 

18 Koí shakhs use mujh se 
nahín letá, par main use áp se 
detá hún; merá ikhtiyár ha, ki 

use dún, aur merá ikhtiyár hai, 
ki use phirlún. Yih hukm main 
ne apne Báp se páyá. 

19 $| Tab Yahúdíon ke bích, in 
báton ke sabab, phir ikhtiláf húá. 

20 Aur bahuton ne un men se 
kahá, ki Us ke sáth ek deo hai, 
aur wuh sirí hai, tum us kí kvún 
sunte ho? 

21 Auron ne kahá, Yih báten 
díwáne kí nahín. Kyá deo andhe 
kí ánkhen khol saktá hai ? 

22 9 Yarúsalam men tajdíd kí 
'id húí, aur járe ká mausim thá. 

23 Aur Yisú' haikal ke andar 
Sulaimání usáre men phirtá thá. 

24 Tab Yahúdíon ne use á gherá 
aur us se kahá, ki Tú kab tak 
hamáre dil ko adhar men rakhe- 
gá? Agar tú Masíh hai, to ham 
ko sáf kah de. 

25 Yisú ne unhen jawáb diyá, 

ki Main ne to tumhen kahá, aur 
tum ne yagín na kiyá: jo kám 
main apne Báp ke nám se kartá 
hún, yih mere gawáh hain. 
„26 Lekin tum ímán nahín láte, 
kyúnki jaisá main ne tumhen 
kahá, tum merí bheron men se 
nahín. 

27 Merí bheren merí áwáz suntí 
hain, aur main unhen jántá 
hún, aur we mere píchhe chaltí 
hain. 

28 Aur main unhen hamesha kí 
zindagi bakhshtá hún, aur we 
kabhi halák na hongín: aur koí 
unhen mere háth se chhín na 
legá. 

29 Merá Báp, jis ne unhen mujhe 
diyá hai, sab se bará hai; aur koí 
unhen mere Báp ke háth se chhín 
nahín le saktá. 

30 Main aur Báp ek hain. 

31 Tab Yahúdion ne phir pat- 
thar utháe ki us par patthráo 
karen. 

32 Yisú ne unhen jawáb diyá, 
ki Main ne apne Báp ke bahut se 
achchhe kám tumhen dikháe hain ; 
un men se kis kám ke liye tum 
mujhe patthráo karte ho? 

33 Yahúdíon ne use jawáb diyá, 

aur kahá, ki Ham tujhe achchhe 


kám ke liye nahín, balki is liye | 


tujhe patthráo karte hain, ki tú 
kufr kahtá hai, aur insán hoke 
apne tafn Khudá banátá hai. 

34 Yisú' ne unhen jawáb divá, 
Kyá tumhárí sharfat men yih 
nahín likhá hai, ki Main ne kahá, 
Tum Khudá ho? 

35 Jab ki us ne unhen, jin ke 
ær Khudá ká kalám ává, Khudá 
cahá, aur mumkin nahin ki kitáb 
bátil ho; 

36 Tum use, jise Khudá ne 
makhsús kiyá, aur jahán men 
bhejá, kahte ho, ki Tú kufr baktá 
hai, kí main ne kahá, Main Khudá 
ká Betá hún. 

37 Agar main apne Báp ke kám 
nahín kartá, to mujh par ímán 
mat láo. 

38 Lekin agar main kartá hún, 
to agarchi mujh par ímán na láo, 
taubhí kámon par ímán lío, táki 
tum jáno, aur yaqín karo, ki Báp 
mujh men hai, aur main us men 


ún. 

39 Tab unhon ne phir cháhá, 
ki use pakar len; par wuh un ke 
háthon se nikal gayá, 

40 Aur Yardan ke pár, us jagah, 
jahán Yuhanná pahle baptisma 
diyá kartá thá, phir gayå; aur 
wahán rahá. 

41 Aur bahuton ne us pás jáke 
kahá, ki Yuhanná ne to koí 
mu'ajiza nahin dikhává, par sab 
báten jo Yuhanná ne is ke haqq 
men kahín, sachchí thín.' 

42 Aur wahán bahut se us par 
ímán lá,e. 


XI BÁB. 


1 UR La'asar náme ek shakhs 
Bait'aniyá ká rahnewálá, 

jo Mariyam aur us kí bahin Mar- 

thá ke gánw ká thá, bímár thá. 

2 (Wuhí Mariyam, jis ne Khndá- 
wand Ko 'itr malá, aur apne bálon 
se us ke páon ko ponchhá thá, usí 
ká bháí La'azar bímár thá.) 

3 So ns kí bahinon ne us ko yih 

kahlá bhejá, ki Ai Khudáwand, 
dekh, jise tú piyár kartá -hai, 
bímár hai. 

4 Yisú' ne sunke kahá, ki Yih 
maut kí bímárí nahin, lekin Khu- 
dá kí buzurgí ke liye hai, táki us 
ke sabab se Khudá ke Bete kí 
buzurgí kí jáwe. 

6 Aur Yisú Marthá ko, aur us 
kí bahin aur Laazar ko piyár 
kartá thá. 

6 So jab us ne suná, ki wuh 
bímár hai, do aur roz us jagah, 
jahán wuh thá, rahá. 

7 Phir ba'd us ke shágirdon se 
kahá, Ao, ham phir Xahúdiya 
men jáen. 

8 Shágirdon ne us se kahá, Ai 
Rabbí, abhí Yahúdíon ne cháhá 
thá, ki tujhe patthráo karen, áur 
tú wahán phir játá hai? . 

9 Yisú' ne jawáb diyá, ki Kyá 
din ke bárah ghantenahín!? Agar 
koí, din ke wagt, chale, to wuh 
thokar nahín khátá; kyúnki wuh 
is jahán kí roshní dekhtá hai. 

10 Par agar koí rát ke waqt 
chale, to wuh thokar khátá hai, 
kyúnki us men roshní nahín. 

11 Us ne yih báten kahín; aur 
ba'd us ke un se kahá, ki Hamárá 
dost La'azar so gayá hai; par 
main játá hún, ki use jagáún. 

12 Tabus ke shágirdon ne kahá, 
Ai Khudáwand, agar wuh sotá 
hai, to changá ho Jáerá. 

13 Yisú ne to us kí maut kí 
bábat kahá, par unhon ne khiyál 
kiyá, ki us ne nínd ke árám kí 
farmáí. 

14 Tab Yisú' ne unhen sáf kahá, 
ki La'azar mar gayá. 

15 Aur main tumháre liye is par 
khush hún, ki main wahán na 
thá, táki tum ímán láo; par áo 
aur us pás jáen. 

16 Tab Thúmá ne, jise Didumús 
kahte hain, apne ham-shágirdon 
se kahá, Ao, ham bhí chalen, táki 
us ke sáth maren. 

17 Pas Yisú' ne áke darváft kivá 
ki chár din húe, ki use gabr men 
rakhá. 

18 Aur Bait'aniyá Yarúsalam se 
nazdík, takhmínan do kos ke 
qaríb, thá. 

19 Aur bahut se Yahúdí, Mar- 
thá aur Mariyam ke pás á,e the, 
ki un ke bháí kí bábat un se 
mátampursí karen, 

20 So Marthá ne jon suná ki 
Yisú átá hai, us ká istiqbál kiyá ; 
par Mariyam ghar men baithí 
rahí. 

21 Tab Marthá ne Yisú ko 
kahá, Ai Khudáwand, agar tú 
yahán hotá, to merá bháí na 
martá. 

22 Lekin main jántí hún, ki ab 
bhí, jo kuchh tú Khudá se mánge, 
Khudá tujhe degá. 

23 Yisú ne us se kahá, Terá 
bháí phir uthegá. 

24 Marthá ne kahá, Main jántí 
hún, ki qiyámat men pichhle din 
phir uthegá. 

25 Yisú' ne us se kahá, Qiyámat 
aur zindagí main hí hún; jo mujh 
par ímán láwe, agarchi wuh mar 
Já,e, JÍ,egá. 

26 Aur jo koí jítá hai, aur mujh 
par ímán látá hai, kabhí na ma- 
regá. Kyá tú yih yagín rakhtí 
hai ? 

27 Us ne us se kahá, Hán Ai 
Khudáwand, mujhe yaqín hai, ki 
Khudá ká Betá Masíh, jo dunyá 
men ánewálá thá, tú hí hai. 

28 Wuh yih kahke chalí ga,í, 
aur chupke apní bahin Mariyam 
ko buláke kahá, ki Ustád áyá hai, 
aur tujhe bulátá hai. 

29 Wuh yih bát sunte hí jald 
uthí, aur us pás á,í. 

30 Aur Yisú hanoz bastí men 
na pahunchá thá, balki usí jagah 
thá, jahán Marthá use milí thí. 

31 Tab Yahúdí jo us ke sáth 
ghar men the, aur use tasallí dete 
the, yih dekhke ki Mariyam jald 
uthí, aur báhar gaí, yún kahte 
húe us ke píchhe ho lie, ki Wuh 
qabr par rone játí hai. 

32 Aur jab Mariyam wahán 
jahán Yisú' thá á,í, aur use dekhá, 
to us ke qadamon par girke kahá, 

Ai Khudáwand, agar tú yahán 
hotá, to merá bháí mar na játá. 

33 Jab Yisúý ne us ko dekhá, 
ki rotí hai, aur Yahúdíon ko bhí, 
Jo us ke sáth á,e the, ki rote hain, 
to dil se áh márí aur mátam kiyá, 

34 Aur kahá, Tum ne use kahán 
rakhá ? Unhon ne kahá, Ai Khu- 
dáwand, á, aur dekh. 

35 Yisú' royá. 

36 Tab Yahúdí bole, ki Dekho, 
use kitná piyár kartá thá! 

37 Ba'zon ne un men se kahá, 
Kyá yih mard jis ne andhe kí 
ánkhen kholín, na kar saká, ki 
yih shakhs bhí na martá. 

38 Tab Yisú' apne dil se phir 
áh kartá húá qabr par áyá. Wuh 
ek gár thá, aur us par ek patiyá 
dharí thí. 

39 Yisú ne kahá, ki Patthar 
utháo? Us murde kí bahin Mar- 
thá ne us se kahá, Ai Khudá- 
wand us se to ab badbú átí hai, 
kyúnki use chár din húe. 

40 Yisú ne us se kabá, Kyá 
main ne tujhe nahín kahá, ki 
Agar tú ímán láwe, to Khudá ká 
jalál dekhegí ? 

41 Tab unhon ne pative ko 
wahán se, jahán wuh murda gará 
thá, utháyá. Yisú ne apní án- 
khen uthá,ín aur kahá, Ai Bán, 
main terá shukr kartá hún, ki tú 
ne merí suní hai: 

42 Aur main ne jáná ki tú merí 
nit suntá hai: par in logon ke 
bá'is, jo ás pás khare hain, main 
ne yih kahá, táki we imán láwen, 
ki tú ne mujhe bhejá hai. 

43 Anr yih kahke buland áwáz 
se chilláyá, ki Ai La'azar, báhar 
nikal á. 

44 Tab wuh jo mar gayá thá, 
kafan se háth o pánw bandhe 
húe nikal áyá: aur us ká chihra 
girdágird rúmál se lapetá húá 
thá.  Yisú' ne unhen kahá, Use 
khol do, aur jáne do. 

45 Tab XYahúdíon men se þa- 
hutere jo Mariyam kane á,e the, 
aur Yisú' ká yih kám dekhá thá, 


us par ímán lá,e. 


YUHANNÁ, XI. XII. 


46 Par un men se ba'zon ne 
Farísíon ke pás jáke wuh kám, jo 
Yisú' ne kiyá thá, bayán kiyá. 

47 9 Tab Sardár Káhinon aur 
Faríston ne Sadr majlis jawa kí, 
aur kahá, ki Ham kyá karte 
hain? ki yih mard bahut mu'ajize 
dikhátá hai. 

48 Agar ham use yúnhí chhoren 
to sab us par ímán láwenge; aur 
Rúmí áke hamáre mulk aur 
qaumíyat ko bhí le lenge. 

49 Aur un men se ek ne, Qiyáfá 
"nám, jo us sál sardár káhin thá, 
un se kahá, Tum kuchh nahín 
ji nte, 

50 Aur na andesha karte ho, 
ki hamáre liye yih bihtar hai, 
ki ek ádmí qaum ke badle mare, 
na ki sárí qaum halák howe. 

51 Us ne yih apní taraf se na 
kahá; lekin us sabab se ki us 
baras Sardár Káhin thá, pesh- 
khabarí kí, ki Yisú us qaum ke 
wáste maregá ; 

52 Aur na sirf us qaum ke wáste, 
balki is wáste bhí, ki wuh Khudá 
ke farzandon ko, jo paraganda 
húe, báham jam'a kare. 

53 So we usí roz se ápas men 
mashwarat karne lage, ki us ko 
ján se máren. 

54 Ís waqtse Yisú ne Yahúdíon 
men záhirá phirná chhorá, balki 
wahán se bayábán kí nawáhí ke 
Ifráím nám ek shahr men gayá, 
aur apne shágirdon ke sáth wahán 
guzrán karne lagá. 

55 $ Aur Yahúdíon kí 'íd i fasah 
nazdik thí, aur bahutere 'íd ke 
pahle us nawáhí se Yarúsalam ko 
ga,e, táki apne taín pák karen. 

56 Aur Yisú kí talásh kí, aur 
haikal men khare hoke ápas men 
kahá, ki Tum kyá gumán karte 
ho, ki wuh 'íd men na áwegá ? 

57 Aur Sardár Káhinon aur 
Farísíon ne bhí hukm diyá thá, 
ki agar koí jántá ho, ki wuh 
kahán hai, to dikhláwe, táki use 
pakar len, 


XII BÁB. 


1 HIR Yisú', fasah se chhah 

roz áge, Baitaniyá men 
jahán La'azar thá, jise us ne mur- 
don men se utháyá thá, áyá. 

2 Wahán unhon ne us ke live 
ziyáfat kí, aur Marthá khidmat 
kartí thí, par La'azar ek un men 
a thá, jo us ke sáth kháne baithe 
the. 

3 Tab Mariyam ne ádh ser 
khális aur qímatí jatámásí ká 'itr 
lekar XYisú ke páon par malá 
aur apne bálon se us ke pánw 
ponchhe; aur ghar itr kí bú ʻe 
bhar gayá thá. 

á Tab Yahúdáh Iskariyúti ne, jo 
Shama'ún ká betá, aur us ke shá- 
girdon men se ek thá, jo use 
pakarwáyá cháhtá thá, kahá: ki, 

5 Yih "tr tín sau dínár ko kyún 
na bechá gavá, aur muhtájon ko 
na diyá gayá ? 

6 Us ne yih na is liye kahá, kí 
muhtájon kí kuchh fikr kartá thá, 
par is liye ki wuh chor thá, aur 
thailí sáth rakhtá thá, aur ja 
kuchh us men partá thá, uthá 
letá thá. | 

7 Tab Yisú ne kahá, ki Use 
chhor de, ki us ne yih mere roz í 
kafan ke liye rakhá thá. 

8 Kvúnki muhtáj hamesha tum- 
háre sáth honge, par main ha- 
mesha tumháre sáth nahín. 

9 Aur Yahúdíon ke bahut log 
ján ga,e, ki wuh wahán hai, aur 
we áe na sirf Yisú ke sabab, 
balki is liye bhí, ki La'azar ko, jise 
us ne jiláyá thá, dekhen. 

10 % Tab Sardár Káhinon na 
mashwarat kí, ki La'azar ko bhí 
ján se máren ; 

11 Kyúnki us ke sabab se bahut 
Yahúdi phir ga,e, aur Yisú par 
imán lá,e the. 

12  Dúsre roz, bahut log, jo 'íð 
men á,e the, yih sunke, ki Yisú” 
Yarúsalam men átá hai, 

13 Khajúr ke darakhton k$ 
dálíán lyán, aur us ke istiqbál 

ko nikle, aur pukáre, Hosh'anná! 
Mubárak wuh jo Khudáwand ke 
nám se átá hai, Ísráel ká Bád- 
sháh. 

14 Aur Yisú', ek gadhí ká bach- 
cha pákar, us par sawár húá, jaisá 
ki likhá hai, 

15 Ai Saihún kí betí, mat dar; 
dekh, terá Bádsháh gadhí ke 
bachche par sawár hoke átá hai. 

16 Us ke shágird pahle yih 
báten na samjhe, lekin jab Yisú' 
apne jalál ko pahunchá, tab unhon 
ne yád kiyá, ki yih báten us ke 
haqq men likhí thín, aur yih, ki 
unhon ne usí se yih sulúk kiyá. 

17 Tab un logon ne, jo us ke 
sáth the, jis wadt us ne La'azar ko 
g se báhar buláyá, aur mur- 

on men se utháyá thá, gawáhí dí. 

18 Is báis wuh bhír us ke istiq- 
bál ko niklí, kyúnki unhon ne 
suná, ki us ne yih mu'ajiza dikh- 
lává. 

19 Tab Farísíon ne ápas men 
kahá, Tum dekhte ho, ki tum se 
kuchh ban nahín partá ? Dekho, 
ki ek 'álam us ká pairau ho 
chalá. 

20 49] Aur un ke darmiván, jo 
"íð men parastish karne á,e the, 
ba'ze Y únání the. 

21 We Failbús ke pás, jo Bait- 
saidá e Galíl ká thá, á,e, aur us se 
'arz kí, aur kahá, ki Ai sáhib, 
ham cháhte hain, ki Yisú ko 
dekhen. 

22 Failbús ne áke Andryás se 
kahá: aur phir Andryás aur 
Failbús ne Yisú ko khabar dí. 

23 M Yisú ne unhen yih jawáb 
diyá, aur kabá ki Waqt áyá, ki 
Ibn i Ádam jalál páwe. 

24 Main tum 6€ sach sach kahtá 
hún, ki Gehún ká dána, agar zamín 
men girke mar na jáwe, to akelá 
rahtá hai; par agar wuh mare, to 
bahut sá phal látá hai. 

25 Jo apní ján ko 'azíz rakhtá 
hai, use önn; aur wuh, jo is 
jahán men apní ján se 'adáwat 
rakhtá hai, use hamesha kí zin- 
dagí ke liye mahfúz rakhegá. 

26 Agar koí merí khidmat kare, 
to cháhiye ki wuh merí pairawí 
kare; aur jis jagah main hún, 
merá khádim bhí wahín hogá: 
agar koí merí khidmat kare to 
Báp us kí 'izzat karegá. 

27 Ab merí ján ghabrátí hai; 
aur main kyá kahún? ki Ai Bán, 
mujhe is gharí se bachá ? lekin 
main to isí gharí ke liye áyá hún. 

28 Ai Báp, apne nám ko jalál 
bakhsh. Wunhín ásmán se áwáz 
á.í, ki Main ne jalál bakhshá hai, 
aur phir jalál bakhshúngá. 

29 Tab logon ne, jo házir the, 
yih sunke kahá, ki Bádal garjá : 
auron ne kahá, ki Firishta us se 
bolá. 

30 Yisú' ne jawáb diyá, aur 
kahá, ki Yih áwáz mere wáste 
nahín, balki tumháre liye á,í. 

31 Ab is dunyá par hukm hotá. 
hai: ab is dunyá ká sardár nikál 
diyá já,egá. 

32 Aur mainjo hún, agar zamín 
se úpar utháyá jáún, to sab ko apne 
pás khainchúngá. 

33 Us ne yih kahke patá diyá, 
ki Wuh kis maut se marne par 
hai. 

34 Logon ne jawáb men kahá, 
Ham ne sharfat se suná hai, ki 
Masíh abad tak rahegá, phir tú 
kyúnkar kahtá hai, ki Zarúr hai, 
ki Ibn i Adam utháyá já,e? yih 
Ibn í Ádam kaun hai? 

35 Yisú ne unhen kahá, ki 
Núr aur thorí der tak tumháre 
darmiyán hai. Jab tak ki núr 
tumháre pás hai, chalo, na ho ki 
táríkí tumhen já pakre; aur wuh 
jo andhere men chaltá hai, nahín 
Jántá, ki kidhar játá hai. 

36 Jab tak núr tumháre pás 
hai, núr par ímán láo, táki tum 
núr ke farzand ho. Yisú ne yih 
báten kahín, aur jáke apne taín 
un se chhipáyá. 

37 $ Auragarchi us ne un ke rá 
ba rú itne mu'ajize dikháe, par 
we ímán na lá,e: 

38 Táki Yasaiyáh nabíká kalám, 
jo us ne kahá, púrá howe, ki Ai 

Khudáwand, hamáre paigám ko 

kis ne yagín kiyá hai? aur Khu- 

Frk ká háth kis par záhir húá 
ai? 

39 Is liye we ímán na lá sake, 
ki Yas'aiyáh ne phir kahá, 

40 Us ne un kí ánkhen andhí 
kiyán, aur un ke:dil sakht kíe 
hain, tá na ho ki we ánkhon se 
dekhen, aur dil se samjhen, aur 
rujú láwen, aur main unhen 
changá karún. 

41 Yasaiyáh ne yih farmáyá 
thá, jab us kejalál ko dekhá, aur 
us kí bábat báten kín. 

42  Báwujúd us ke, sardáron 
men se bhí bahut us par ímán 
lá,e, magar Farísíon ke bá'is, un- 
hon ne iqrár na kiyá, na ho ki 
'ibádatkháne se khárij kíe já,en. 

43 Kyúnki we insán kí ta'ríf ko 
Khudá kí taríf se ziyáda 'azíz 
Jánte the, 

44 4] Yisú ne pukárke kahá, Wuh 
jo mujh par ímán látá hai, mujh 
par nahín, balki us par, jis ne 
mujhe bhejá, ímán látá hai. 

46 Aur wuh, jo mujhe dekhtá 
hai, mere bhejnewále ko dekhtá 
hai. 

46 Main 'jahán men núr. hoke 
áyá hún, táki jo koí mujh par 
ímán láwe, andhere men na rahe. 

47 Aur agar koí shakhs merí 
báten sune, aur ímán na láwe, to 
main us par hukm nahín kartá; 
kyúnki main is liye nahín áyá, ki 
jahán par hukm karún, balki is 
liye ki jahán ko bacháún. 

48 Wuh jo mujhe hagír jántá, 
aur merí báton ko qabúl nahín 
kartá, us ke liye ek hukm kar- 
newálá hai: kalám, jo main ne 
kahá hai, wuhí us ko pichhle din 
guarni thahráegá. 

49 Kyúnki main ne to áp se 
nahín kahá, balki Báp ne jis ne 
mujhe bhejá, mujhe farmán diyá, 
ki main kyá bolún, aur main kyá 
kahún. 

50 Aur main jántá hún, ki us 
ká farmán hamesha kí zindagí hai : 


pas jo kuchh ki main kahtá hún, 

jis tarah Báp ne mujhe kahá, usí 
tarah kahtá hún. 


XIII BAB. 


A 

l a“ i fasah se pahle, jab ki 
Xisú' ne jáná, ki merá 

wagt á pahunchá hai, ki is jahán 

se Báp pás jáún, so jaisá wuh áge 

apnon ko jo dunyá men the piyár 

kartá thá, waisá hí ákhir tak piyár 

kartá rahá. 

2 Aur jab shám ká kháná khá- 
chuke, Shaitán ne Shama'ún ke 
bețe Yahúdáh Iskariyútí ke dil 
men dálá, ki use pakarwáe. 

3 Yisú, yih jánkar, ki Báp ne 
sab chízen mere háthon men dín, 
aur main Khudá ke pás se áyá, 
aur Khudá ke pás játá hún; 

4 Kháne se uthá, aur apne kapre 
utár rakhe, aur rúmál lekar apní 
kamar men bándhá. 

5 Ba'd us ke ek básan men pání 
dhálá, aur shágirdon ke pánw 
dhone, aur us rúmál se, jo ka- 
mar men bandhá thá, ponchhne 


á. 

6 Phir wuh Shamaún Patras 
tak áyá: tab us ne us se kahá, 
Ai Khudáwand, tú mere pánw 
dhotá hai ? 

7 Yisú nejawáb men us se kahá, 
Jo ki main kartá hún, ab tú nahín 
jántá, par ba'd us ke jánegá. . 

8 Patras ne us se kahá, ki Áp 
mere pánw kabhí na dhowen. 
Yisú ne use jawáb diyá, Agar 
main tujhe na dhoún, to mere sáth 
terá hissa na hogá. 

9 Shamaún Patras ne us se 
kahá, ki Ai Khudáwand, sirf 
mere pánw nahín, balki mere háth 
aur sir bhí. 

10 Yisú ne us se kahá, Wuh jo 
dhoyá gayá hai, siwá pánw dhono 
ke, muhtáj nahín, balki sarásar 
pák hai; aur tum pák ho, lekin 
sab nahín. 

11 Kyúnki wuh to apne pakar- 
wánewále ko jántá thá is Eye us 
ne kahá Tum sab pák nahín ho. 

12 Jab wuh un ke pánw dho- 

chuká thá, aur apne kapre líe 
the, phir baithkar unhen kahá, 


Á yá tum jánte ho, ki main ne tum 


te kyá kiyá? 

13 Tum mujhe Ustád, aur Khu- 
dáwand kahá karte ho: 
khúb kahte ho, kyúnki main hún. 

14 Pas jab ki mujh Khudáwand 
aur Ustád ne tumháre pánw dhoe, 
to tumhen bhí lázim hai, ki ek 
dúsre ke pánw dhoo. 

15 Ís liye main ne tumhen ek | 
namúna diyá hai, táki jaisá main 
ne tum se kiyá, tum bhí karo. 

16 Main tum se sach sach kahtá 
hún, ki Naukar apne ágá se bará 
nahín, aur na wuh jo bhejá gavá 
hai, apne bhejnewále se. 

17 Agar tum yih báten samajh- 
te aur un par amal karte ho, to 
mubárak ho. 

18 9 Main tum sab kí bábat nahín 
kahtá; main jántá hún, jinhen 
main ne chuná hai: lekin yih hotá 
táki nawishta púrá howe, Us ne, 
Jo mere sáth rotí khátá hai, mujh 
par lát utháí hai. 

19 Ab main tum se is ke wági' 
hone se pahle kahtá hún, ki jab 
wuh wuqú' men áwe, to tum ímán 
lio, ki main hí hún. 

20 Main tum se sach sach kahtá 
hún, Wuh, jo us ko jise main 
bhejtá hún gabúl kartá hai, mujhe 
gabúl kartá hai; aur wuh jo 
mujhe gabúl kartá hai, use, jis ne 
mujhe bhejá, qabúl kartá hai. 

21 Yisú yún kahke dil men 
ghabráyá, aur gawáhí deke bolá, 
Main tum se sach sach kahtá hún, 
ki Ek tum men se mujhe pakar- 
wá,egá. 

22 Tab shágird shubha men 
hoke, ki us ne kis kí bábat kahá, 
ek dúsre ko dekhne lagá. 

23 Aur us ke shágirdon men se 


lisú kí ehhátí kí taraf jhuká húá 
baithá thá. 

24 Tab Shamaún Patras ne use 
ishára kiyá, ki daryáft kare, ki 
sg jis ki bábat us ne kahá, kaun 

ai, 


tuin | 





; tán us men samáyá. 
| use kahá, Jo kuchh ki tú kartá 

25 Tab us ne Yisú' ke síne par 
takya karke kahá, Ai Khudá- 
wand, wuh kaun hai ? 

26 Yisú' ne jawáb diyá, Jise main 
niwále ko tar karke detá hún, 
wuhí hai. Phir us ne niwála tar 
karke, Shama'ún ke bete Yahúdáh 
Iskariyútí ko diyá. . 

27 Aur ba'd us niwále ke, Shai- 
Tab Yisú ne 


hai, jald kar. 

28 Par un men se, jo kháne 
baithe the, kisí ne na jáná, ki yih 
usne use kis liye kahá. 

29 Kyúnki bazon ne gumán 
kiyá ki is liye ki Yahúdáh ke pás 
thailí thí, ki Yisú use yih kahtá 
thá, ki Jo ham ko 'íd ke liye 
darkár hai, mol le, yá yih, ki muh- 
tájon ko kuchh de. 

30 Pas wuh niwála lekar filfaur 
niklá; aur rát thí. 

31 í Jab wuh chalá gavá, Yisú' 
ne kahá, ki Ab Ibn i Adam ne 


| Jalál páyá, aur Khudá ne ns ke 


| 


| tak tumháre sáth hún. 


bá'is jalál páyá. 

32 Agar Khudá ne us se jalál 
páyá ho, to Khudá use bhí apne 
x jalál degá, aur use filfaur jalál 

egá. 

33 Ai bachcho, Main thorí der 
Tum 
mujhe dhúndhoge, aur jaisá ki 


main ne Yahúdíon se kahá, ki 











Jahán main játá hún, tum nahín 
á sakte, waisá ab main tumhen bhí 
kahtá hún. 

34 Main tumhen nayá hukm 
detá hún, ki Ek dúsre se muhab- 
bat rakho; jaisá main ne tum se 
muhabbat rakhí, aise hí tum bhí 
ek dúsre se muhabbat rakho. 

85 Ís se sab jánenge, ki tum 
mere shágird ho, agar tum ápas 


4 | men muhabbat rakho. 
ek, jise Yisú piyár kartá thá, | 


36 “7 Shama'ún Patras ne us se 


kabá, Ai Khudáwand, tú kahán 
játá hai? Yis ne jawáb diyá, 


Jahán main játá hún, tú ab mere 


| píchhe á nahín saktá, par áge ko 


mere píchhe áwegá. ' 
37 Patras ne use kahá, Ai Khu- 

dáwand, main tere píchhe kyún 
ab nahín á saktá ? Main tere liye 
apní ján dúngá. 

38 Yisú ne use jawáb diyá, Kyá 
tú mere liye apní ján degá? Main 
tum se sach sach kahtá hún, ki 
Murg báng na degá, jab tak ki tú 
tín martaba merá inkár na kare. 


BÁB XIV. 


1 FJNUMHÁRÁ dil na ghabrá- 
we; tum Khudá par ímán 
láte ho, mujh par bhí ímán láo. 

2 Mere Báp ke ghar men bahut 
makán hain, nahín to main tum- 
hen kahtá: main játá hún táki 
tumháre liye jagah taiyár karún. 

3 Aur jis hál ki main játá, aur 
tumháre liye jagah taiyár kartá, 
to phir áúngá, aur tumhen apne 
sáth lúngá, táki jahán main hún, 
tum bhí hoo. 

4 Aur jahán main Játá hún, tum 
jánte ho aur ráh bhí jánte ho. 

5 Thúmá ne use kahá, Ai Khu- 
dáwand, ham nahín jánte, ki tú 
kahán játá hai, aur ham kyúnkar 
tis ráh ko ján saken ? 

6 Yisú' ne use kahá, Ráh aur 
haqq aur zindagí main hún; koí, 
bagair mere wasile, Báp ke pás á 
nahín saktá hai. 

7 Agar tum mujhe jánte, to 
mere Báp ko bhí jánte; aur ab 
tum use jánte ho, aur use dekhá 
hai. 

8 Failbús ne use kahá, Ai Khu- 
dáwand, Báp ko hamen dikhlá, ki 
hamen káfí hai. 

9 Yisú ne use kahá, Ai Failbús, 
main itní muddat se tumhare sáth 
hún, aur tú ne mujhe na jáná? 
jisne mujhe dekhá hai, us ne Báp 
ko dekhá hai; aur tú kyúnkar 
kahtá hai, ki Báp ko hamen 
dikhlá ? 

10 Kyá tú yagín nahín kartá, ki 
main Báp men hún, aur Báp mujh 
men hai? Yih báten jo mein 
tumhen kahtá hún, main áp se 
nahíu kahtá; lekin Báp, jo mujh 

men rahtá hai, wuh yih kám 
kartá hai. 

11 Merí bát yaqín karo, ki main 
Báp men hún, aur Báp mujh men 
hai; aur nahín to, in kámon ke 
sabab mujh par ímán láo. 

12 Main tum se sach sach kahtá 
hún, ki Jo mujh par ímán látá hai, 
ye kám, jo main kartá hún, wuh 
bhí karegá, aur in se bhí bare 
kám karegá; kyúnki main apne 
Báp pás játá hún. 

13 Aurjo kuchh tum mere nám 
se mángoge, main wuhí karúngá, 
táki Báp Bete men jalál páwe. 

14 Agar tum mere nám se kuchh 
mángoge, to main wuhí karúngá. 

15 4| Agar tum mujhe piyár karte 
ho, to mere hukmon par 'amal 
karo. 

16 Aur main apne Báp se dar- 
khwást karúngá, aur wuh tumhen 
dúsrá Tasallí denewálá bakhshegá, 
ki hamesha tumháre sáth rahe ; 

17 Ya'ne Rúhi Haga, jise dunyá 
hásil nahín kar tí, main use 
na dekhtí hai, aur na use jántí 
hai; lekin tum use jánte ho, 
kyúnki wuh tumháre sáth rahtí 
hai, aur tum men howegí. 

18 Main tumhen yatím na chho- 
rúngá, main tumháre pás áúngá. 

19 Ab thorí der hai, ki dunyá 
mujhe phir na dekhegi; par tum 
mujhe dekhte ho, aur is liye ki 
main jítá hún, tum bhí jíoge. 

20 Us roz tum jánoge, ki main 
Báp men, aur tum mujh men, aur 
main tum men hún. 

21 Jis pás mere hukm hain, aur 
wuh un par 'amal kartá hai, wuhí 
mujh se muhabbat rakhtá hai; 
aur wuh jo mujh se muhabbat 
rakhtá hai, mere Báp ká piyárá 
hogá, aur main use piyár karúngá, 
aur apne taín us par záhir ka- 
rúngá. 

22 Yahúdáh ne, na wuh jo Iski- 
riyútí thá, use kahá, Ai Khudá- 
wand, vih kvúnkar hai, ki tú áp ko 
ham par záhir kiyá cháhtá, aur 
dunyá par nahín ? 

23 Yisú nejawáb men use kahá, 

Agar koí mujhe piyár kartá hai, 
wuh mere kalám par "amal karegá, 
aur merá Báp use piyár karegá, 
aur ham us pás áwenge, aur us ke 
sáth rahenge. 

24 Jo mujhe piyár nahín kartá, 
mere kalám par 'amal nahín kartá, 
aur yih kalám jo tum sunte ho, 
merá nahín, balki Báp ká hai, jis 
ne mujhe bhejá hai. 

25 Main ne yih báten, tumháre 
sáth hote húe, tum se kahín. 

26 Lekin wuh Tasallí denewálá 
Rúh i Quds, jise Báp mere nám 
se bhejegá, wuhí tumhen sab 
chízen sikhláwegá, aur sab báten, 
jo kuchh ki main ne tumhen kahi 
hain, tumhen yád diláwegá. 

27 Salám tum logon ke liye 
chhorke játá hún; apní salámatí 
main tumhen detá hún; na jis 
tarah se ki dunyá detí hai, main 
tumhen detá hún. Tumhárá dil 
na ghabráe aur na dare. 

28 Tum sun chuke ho, ki main 
ne tum ko kahá, ki Main játá hún, 
aur tum pás phir átá hún. Agar 
tum mujhe piyár karte, to tum 
mere is kahne se, ki Main Báp pás 
játá hún, khush hote; kyúnki 
merá Báp mujh se bará hai. 

29 Aur ab main ne tumhen, us 
ke wáqi hone se peshtar kahá, 
ua jab ho jáwe, to tum ímán 
40. 

30 Bad is ke main tum se 
bahut kalám na karúngá; is ye 
ki is jahán ká sardár átá hai, 
aur mujh men us kí koí chíz 
nahín. 

31 Lekin is Bhás se ki dunyá 
jáne, ki main Báp se muhabbat 
rakhtá hún, jis tarah Báp ne 
mujhe farmá diyá, main waisá hí 
kartá hún. Utho, yahán se chalen. 


XV BÁB. 


1; AIN sachche angúr ká 
darakht hún, aur merá 

Báp bágbán hai. 
2 Jo dálí mujh men mewa nahín 

láti, wuh use tor dáltá hai, aur 
har ek jo mewa látí, wuh use sáf 
kartá hai, táki wuh ziyáda mewa 
láwe. : 

3 Ab tum us kalám ke sabab, 
Jo main ne tumhen kahá, pák 
húe. 

4 Mujh men gáim ho, aur main 
tum men. éis tarah ki dálí áp 
se mewa nahín lá saktí, magar 
jab ki wuh darakht men qáim ho, 
usí tarah tum bhí nahín, magar 
jab ki mujh men qáim ho. 

5 Angúr ká darakht main hún, 
tum dálíán ho: Wuh, jo mujh 
men qáim hotá hai, aur main us 
men, wuhí bahut mewa látá hai; 
kyúnki mujh se judá tum kuchh 
nahín kar sakte. 

6 Agar koí mujh men gáim na 
ho, to wuh dálí kí tarah phenk 
diyá játá, aur súkh játá hai, aur 
log *unhen batorte hain, aur ág 
men jhonkte hain, aur wuh jalá,i 
játí hain. 

7 Agar tum mujh men gáim, 
aur merí báten tum men qáim 
howen, to jo cháhoge, mángoge, 
aur tumháre liye wuhí hogá. 

8 Mere Báp ká jalál isí se hai, 
kitum bahut mewa láo, so tum 
mere shágird hoge. 

9 Jaisá Báp ne mujhe piyár kiyá, 
waisá hí main ne tumhen piyár 
kiyá; tum merí muhabbat meu 
sábit raho. 

10 Agar tum mere hukmon par 
'amal karo, to tum merí muhabbat 
men qáim hoge, jaisá ki main ne 
apne Báp ke hukmon par 'amal 
kiyá, aur us kí muhabbat men 
gáim hún. 

11 Main ne yih báten tumhen 
kahín, táki merí khushí tum men 
baní rahe, aur tumhárí khushí 
kámi? ho. 

12 Merá hukm yih hai, ki Jaise 
main ne tumhen piyár kiyá hai, 
tum bhí ek dúsre ko piyár karo. 

13 Koí shakhs us se ziyáda 
muhabbat nahín kartá, ki apnií 
ján apne doston ke liye de. 

14 Jo kuchh ki main ne tumhen 

farmáyá, agar tum karo, to mere 
dost ho. 

15 Bad is ke main tumhen 
khádim na kahúngá, kyúnki khá- 
dim nahín jántá, ki us ká khudá- 
wand kyá kartá hai: balki main 
ne tumhen dost kahá hai, ki sab 
báten, jo main ne apne Báp se 
suní hain, main ne tumhen bat- 
láín. 

16 Tum ne mujhe nahín chuná 
hai, balki main ne tumben chuná 
hai, aur tumhen mugarrar kiyá 
hai, ki tum jáo aur mewa láo, aur 
tumhárá mewa báqí rahe; táki 
tum merá nám leke, jo kuchh 
Báp se mángo, wuh tumhen 
dewe. 

17 Main tumhen yih báten far- 
mátá hún, ki Tum ek dúsre ko 
piyár karo. 

18 Agar dunyá tum se dushmaní 
kartí hai, to tum jánte ho, ki us 
ne tum se áge mujh se dushmaní 
kí. 

19 Agar tum dunyá ke hote, to 
dunyá apor ko piyár kartí: 
lekin is liye, ki tum dunyá ke 
nahín, balki main ne tumhen 
dunyá se chun liyá hai, is wáste 
dunyá tum se dushmaní kartí hai. 

20 Us bát ko jo main ne tum se 
kahí, yád karo, ki Naukar apne 
kháwind se bará nahín. Jab 
unhon ne mujhe satáyá, to we 
tumhen bhí satáwenge; agar un- 
hon ne mere kalåm ko máná hai, 
to we tumhárá bhí mánenge. 

21 Lekin yih sab kuchh mere 
nám ke sabab tum se karenge, 
kyúnki we use, jis ne mujhe 
bhejá hai, nahín jánte. 

22 Agar main na áyá hotá, aur 
unhen na kahtá, to un ká gunáh 
na hotá: lekin ab un pás un ke 
gunáh ká 'uzr nahín. 

23 Wuh jo mujh se 'adáwat 
kartá hai, mere Bap se bhí 'adá- 
wat kartá hai. 

24 Agar main ne un ke bích 
men ye kám, jo kisí dúsre ne 
nahin kíe, na kíe hote, to un 


ká gunáh na hotá; par ab to 

unhon ne dekhá, aur mujh se aur 
mere Báp se dushmani kí. 

25 Lekin yih húá, táki wuh 
kalám jo un kí sharfat men likhá 
hai, ki Unhon ne mujh se besabah 
dushmaní kí, púrá ho. 

26 Par jab ki wuh Tasallí dene- 
wálá, jise main tumháre liye Bán 
kí taraf se bhejúngá, ya'ne Rúh 
i Haqq, jo Báp se nikaltí hai, áwe, 
to wuh mere liye gawáhí degá. 

27 Aur tum bhí gawáhí doge, 
kyúnki tum shurú' se mere sáth 
ho. 


XVI BÁB. 


1 MA ne ye báten tumhen 
kahín, táki tum thokar 
na kháo. 

2 We tum ko 'ibádatkhánon se 
nikál denge: balki wuh gharí átí 
hai, ki jo koí tumhen qatl kare, 
gumán karegá, ki main Khudá kí 
bandagí bajá látá hún. 

3 Aur tum se aisá snlúk is liye 
karenge, ki unhon ne na Báp ko 
jáná, aur na mujhe. 

4 Aur main ne yíh báten tum 
se kahín, táki jab wuh wagt áwe, 
to tum yád karo, ki main ne tum 
se kahín; aur main ne shurú' men 
ye báten tumhen na kahín, kys 
únki main tumháre sáth thá. 

5 Lekin ab main us pás, jis ne 
mujhe bhejá, játá hún, aur tum 
men se koí mujh se nahín púchhtá, 
ki Tú kahán játá hai. 

6 Balki is liye ki main ne ve 
báten tum se kahín, tumhárá dil 
gam se bhar gayá. 

7 Lekin main tumhen sach kahtá 
hún, ki Tumháre liye merá jáná 
hí fáida hai: kvúnki agar main 
na jáún, to Tasallí denewálá tum 
pás na áwegá; par agar main 
Jáún, to main use tum pás bhej 
dúngá. 

8 Aur wuh ánkar dunyá kę 
gunáh se, aur rástí se, aur 'adálaí 
se taqsírwár thahráegá : 

9 Gunáh se, is liye, ki we mujh 
par ímán nahín lá,e; 

10 Rástí se, is liye, ki main apne 
Báp pás játá hún, aur tum mujhe 
phir na dekhoge; 

11 'Adálat se, is liye, ki is jahán 
ke sardár par hukm kiyá gayá 
hai. 

12 Merí aur bahut sí báten hain, 

ki main tumhen kahún, par ab 
tum un kí bardásht nahín kar 
sakte. 
„13 Lekin jab wuh, yane Rúh i 
Haqq áwe, to wuh tumhen sárí 
sacháí kí ráh batáwegí; is liye 
ki wuh apní na kahegí, lekin jo 
kuchh wuh sunegí, so kahegí, 
aur tumhen áyanda kí khabaren 
degi. 

14 Wuh meri buzurgí karegi, 
is liye ki wuh merí chízon se 
- páwegí, aur tumhen dikháwegí. 

15 Sab chízen, jo Báp kí hain, 
merí hain : is liye main ne kahá, 
ki wuh merí chízon se legí, aur 
tumhen dikháwegí. 

16 Thorí der aur mujhe na de- 
khoge; aur phir thorí der aur 
mujhe dekhoge: kyúnki main 
Báp ke pás játá hún. 

17 Tab us ke ba'ze shágirdon 
ne ápas men kahá, Yih kyá hai, 
jo wuh hamen kahtá hai, ki Thorí 
der aur tum mujhe na dekhoge; 
aur phir thorí der aur tum mujhe 
dekhoge ; aur yih, Is liye ki main 
Báp pás játá hún ? 

18 Phir unhon ne kahá, Yih 
kyá hai, jo wuh kahtá hai: ki 
Thorí der ? ham nahín jánte, wuh 
kyá kahtá hai. 

19 So Yisú ne jáná, ki we 
cháhte hain, Ki mujh se suwál 
karen, tab unhen kahá, Tum ápas 
men us kí bábat púchhte ho, jo 
main ne kahá, ki Thorí der aur 
tum mujhe na dekhoge, aur phir 
thorí der aur tum mujhe dekhoge? 

20 Main tum se sach sach kahtá 
hún, ki Tum rooge, aur nála ka- 
roge, par dunyá khush hogí; aur 
tum games hoge, lekin tumhárá 
gam khushí ho jáegá. 

21 Jab 'augat janne lagtí hai, to 
gamgín hotí hai, is liye ki us kí 

gharí á pahunchí: lekin jab larká 
Janí, to is khushí se, ki dunyá - 
men ek ádmí paidá húá, us dard 
ko phir yád nahín kartí. 

22 Pas tum ab gamgín ho, par 
main tumhen phir dekhúngá, aur 
tumhárá dil khush hogá, aur 
tumhárí khushí koí tum se chhín 
na legá. 

23 Aur tum us din mujh se 
kuchh suwál na karoge. Main 
tum se sach sach kahtá hún, Jo 
kuchh tum merá nám leke, Báp 
se mángoge, wuh tum ko degá. 

24 Ab tak tum ne mere nám se 
kuchh nahín mángá; mángo ki 
tum páoge, táki tumhárí khushí 
kámil ho. 

25 Main ne ye báten tamsílon 
men tumhen kahín; par wuh 
wagt átá hai, ki main tumhen 
tamsílon men phir na kahúngá 
balki Báp kí sáf khabar tumhen 
dúngá. 

26 Us din tum mere nám se 
mángoge, aur main tumhen nahín 
kahtá, ki Main Báp se tumháre 
liye darkhwást karúngá ; 

27 Isliye ki Báp to áp hí tum- 
hen píyár kartá hai, kyúnki tum 
ne mujhe piyár kiyá, aur ímán 
lá,e ho, ki main Khudá se niklá 
hún. 

28 Main Báp se niklá aur dunyá 
men áyá hún; phir dunyá se 
rukhsat hotá, aur Báp pás játá 
hún. 

29 Us keshágirdon ne use kahá, 
Dekh, ab tú sáf kahtá hai, aur 
tamsíl men nahín kahtá. 

30 Ab ham jánte hain, ki tú 
sab kuchh jántá hai, aur muhtáj 
nahín, ki koí tujh se suwál kare; 
is se ham ímán lá,e, ki tú Khudá 
se niklá hai. 

81 Yisú' ne unhen jawáb diyá, 
Kyá ab tum ímán lá,e ho? 

32 Dekho, gharí átí hai, balki á 
chukí, ki tum men se har ek pa- 
ráganda hoke apní ráh legá, aur 
tum mujhe akelá chhor doge: 
taubhí main akelá nahín, kyúnki 
Báp mere sáth hai. 

33 Main ne tumhen ye báten 

kahín, táki tum mujh men it- 
mínán páo. Tum dunyá men 
musíbat utháoge: lekin khátir- 
jam'a rakho, ki main ne dunyá ko 
ítá hai. 


XVII BÁB: 


1 ISÚ' ne ye báten farmá,ín, 

aur apní ánkhen ásmán 
kí taraf uthá,ín, aur kahá, Ai Báp, 
wagt pahunchá hai; apne Bete ko 
jalál bakhsh, táki terá Betá bhí 
tujhe jalál bakhshe : 

2 Chunánchi tú ne use sab jis- 
mon par ikhtiyár diyá hai, táki 
wuh un sab ko, jinhen tú ne use 
bakhshá, hamesha kí zindagí 
dewe. 

3 Aur hamesha kí zindagí vih 
hai, ki we tujh ko akelá sachchá 
Khudá aur Yisú' Masíh ko jise tú 
ne bhejá hai jánen. 

4 Main ne zamín par terá jalál 
záhir kiyá hai: main us kám ko, 
Jo tú ne mujhe karne ko diyá hai, 
tamám kar chuká. 

5 Aur Ai Báp, ab tú mujhe apne 
sáth us jalál se, jo main dunyá 
kí paidáish se peshtar tere sáth 
rakhtá thá, buzurgí de. 

6 Main ne tere nám ko un ád- 
míon par, jinhen tú ne dunyá 
men se mujhe diyá, záhir kiyá 
hai: we terethe, aur tú ne unhen 
mujhe diyá hai, aur unhon ne 
tere kalám par 'amal kiyá hai. 

7 Ab unhon ne jáná hai, ki sab 
chízen jo tú ne mujhe diyán, terí 
taraf se hain. 

8 Is liye ki main ne we hukm, 
jo tú ne mujhe díe, unhen díe 
ham; aur unhon ne unhen qabúl 
kiyá, aur vagín jáná, ki main tujh 
se niklá hún, aur we ímán lá,e 
hain, ki tú ne mujhe bhejá hai. 

9 Main un ke liye 'arz kartá 
hún; main dunyá ke liye nahín, 
magar un ke liye, jinhen tú ne 
muhe diyá hai, 'arz kartá hún, 
ki we tere hain. 

10 Aur sab mere tere hain, aur 

tere mere hain; aur main un se 
buzurgí pátá hún. 

11 Main dunyá men áge na 
rahúngá, par ye dunvá men hain, 
aur main tujh pás átá hún. Ai 
quddús Báp, apne hí nám se, un- 
hen, jinhen tú ne mujhe bakhshá, 
hifázat se rakh, táki we hamárí 
tarah ek hojáwen. 

12 Jab tak ki main un ke sáth 
dunyá men thá, tab tak main ne 
tere nám se un kí hifázat kí, balki 
jinhen mujhe diyá hai, main ne 
un kí nigáhbání kí: aur koí un 
men se, siwá halákat ke farzand 
ke, halák nahín húá, táki nawishta 
púrá ho. 

13 Aur ab main tujh pás átá 
hún, aur main yih báten dunvá 
men kahtá hún, táki merí khushí 
un men kámil ho rahe. 

14 Main ne terá kalám unhen 
diyá, aur dunyá ne un se dush- 
maní kí, is liye ki jaisá main 
dunyá ká nahín hún, we bhí 
dunyá ke nahín. 

15 Main yih 'arz nahín kartá, ki 
tú unhen duia men se uthá le; 
par yih, ki tú unhen buráí se 
bachá,e. 

16 Jaisá ki main dunyá ká nahín 
hún, we bhí dunyá ke nahín. 

17 Unhen apní sacháí se pák 
kar: terá kalám sacháí hai. 

18 Jis tarah tú ne mujhe dunvá 
men bhejá, main ne bhí unhen 
dunyá men bhejá hai. 

19 Aur un ke wáste main apní 
taqdís kartá hún, táki we bhí 
sacháí se muqaddas hon. 

20 Main sirf unhín ke liye nahín, 
balki un ke liye bhí, jo un ke 
kalám se mujh par ímán láwenge, 
'arz kartá hún; 

21 Táki we sab ek howen, jaisá 
ki tú, Ai Báp, mujh men, aur 
main tujh men, ki we bhí ham 
men ek hon; táki dunyá ímán 
láwen, ki tú ne mujhe bhejá hai. 

22 Aur wuh jalál jo tú ne mujhe 
diyá hai, main ne unhen diyá 
hai; táki we ek hon, jis tarah se 
ki ham ek hain. 

23 Main un men, aur tú mujh 
men, táki we ek hoke kámil 
howen, aur ki dunyá jáne, ki tú 
ne mujhe bhejá hai, aur jis tarah 
ki mujhe píyár kiyá, unhen bhí 
piyár kiyá hai. 

24 Ai Báp, main cháhtá hún, ki 
we bhí jinhen tú ne mujhe bakh- 
shá hai, jahán main bún, mere 
sáth howen: táki we mere jalál 
ko, jo tú ne mujhe bakhshá hai, 
dekhen: kyúnki tú ne mujhe 
dunyá kí paidáish se áge piyár 
kiyá hai. 

25 Ai 'ádil Báp, dunyá ne tujhe 
nahín jáná, magar main ne tujhe 
jáná hai, aur inhon ne jáná hai, 

i tú ne mujhe bhejá, 

26 Aur main ne terá nám un 
par záhir kiyá, aur záhir karúngá: 
táki wuh piyár, jis se tú ne mujhe 
piyár kiyá hai, un men ho, aur 
main un men hún. 


XVIII BÁB. 


1 ISÚ' yih báten kahke apne 

shágirdon ke sáth Kadrún 
ke nále ke pár gavá, jahán ek 
bágcha thá; us men wuh aur us 
ke shágird dákhil húe. 

2 Aur Yahúdáh bhí, jis ne use 
pakarwá diyá, wuh jagah jántá 
thá, ki Yisú aksar apne shágirdon 
ke sáth wahán jává kartá thá. 

3 Tab Yahúdáh sipáhíon ká gol 
aur sardár káhinon aur Farísíon 
se piyáde leke, mash'alon aur 
chirágon aur hathyáron ke sáth, 
wahán áyá. 

4 Aur Yisú ne sab kuchh, jo us 
par honewálá thá, jánke, áge 
barhá, aur un se kahá, ki Tuu 
kise dhúndhte ho? . 

5 Unhon ne use jawáb diyá, 
Yisú Násarí ko. Yisú' ne unhen 
kahá, ki Main hún. Us waqt 
Yahúdáh bhí, jis ne use pakar- 
"wáyá, un ke sáth khará thá. 

6 Aur jonhín us ne unhen 
kahá, ki Main hún, we píchhe 
hate, aur zamin par gir pare. 

7 Tab us ne un se phir púchhá, 
ki Tum kise dhúndhte ho? We 
bole, Yisú' Násarí ko. 

8 Yisú ne jawáb diyá, Main 
ne tumhen kahá ki Main hún; 
mm agar tum mujhe dhúndhte 

o, to inhen jáne do: 

9 Yih is liye húá, táki wuh 
kalám, jo us ne kahá, púrá ho, ki 
Jinhen tú ne mujhe diyá, main 
ne un men se ek ko bhí gum na 
kiyá. 

10 Tab Shamaún Patras ne 
talwár, jo us pás thí, khínchí, aur 
Sardár Káhin ke naukar par cha- 
lá,í, aur us ká dahná kán urá diyá. 
Us naukar ká nám Malkús thá. ` 

11 Tab Yisú ne Patras se kahá, 
Apní talwár miyán men kar; kvá 
wuh piyála jo mere Báp ne mujh 
ko diyá, main na píún ? 

12 Tab sipáhí aur súbadár, aur 
Yahúdíon ke piyádon ne milke 
Yisú' ko pakrá, aur bándhá, 

13 Aur pahle use Anná pás le 
ga,e, kyúnki wuh Qaváfá nám us 
as ke Sardár Káhin ká sasurá 
thá. 

14 Yih wuhí Qayáfá thá, jis ne 
Yahúdíon ko saláh dí, ki ummat 
ke badle ek ká marná bihtar hai. 

15 {| Par Shama'ún Patras aur 
dúsrá shágird Yisú.ke píchhe ho 
lie, kyúnki us shágird aur Sardár 
Káhin men kuchh jánpahchán 
thi, aur wuh Yisú ke sáth Sardár 
Káhin ke dálán men gayá. 

16 Lekin Patras darwáze par 
báhar khará rahá. Tab wuh dúsrá 
shágird jo Sardár Káhin se kuchh 
jánpahchán rakhtá thá, báhar 
niklá, aur darbán se kahke Patras 
ko andar le áyá. 

17 Tab us chhokrí ne jo darbán 
thí, Patras se kahá, Kya tú bhí is 
shakhs ke shágirdon men se na- 
hín? Wuh bolá, ki Main nahín 
hún. 

18 Par naukar aur piyáde koe- 
lon kí ág sulgákar járe ke sabab 
se khare húe tápte the, aur Patras 
un ke sáth khará táp rahá thá. 

19 % Tab Sardár Ráhin ne Yisú' 

se ns ke shágirdon aur us kí ta'lím 
kí bábat suwál kiyá. 

20 Yisú ne use jawáb diyá, ki 
Main ne áshkárá 'álam se báten 
kín; main ne hamesha 'ibádat- 
khánon, aur haikal men, jahán 
Yahúdí jam'a hote hain, ta'lim dí, 
aur poshída kuchh nahín kahá. 

21 Tú mujh se kyún púchhtá 
hai? un se púchh, jinhon ne 
mujh se suná, ki main ne unhen 
kyá kahá; dekh, ki we jánte 
hain, jo main ne kahá. 

22 Jab us ne yih báten kahín, 
tab pivádon men se ek ne, jo pás 
khará thá, Yisú ko tamáncha 
márke kahá, Kyún tú Sardár 
Káhin ko aisá jawáb detá hai? 

23 Yisú ne use jawáb diyá, 
Agar main ne burá kahá, to buráí 
kí gawáhí de; par agar achchhá 
kahá, to tú mujhe kyún mártá 
hai. 

24 Aur Anná ne use bandhá 
húá Qaváfá Sardár Káhin ke pás 
bhejá thá. 

25 Aur Shama'ún Patras khará 
húá táp rahá. So unhon ne use 
kahá, Kyá tú us ke shágirdon 
men se nahin hai? Us ne inkár 
kivá, aur kahá, ki Main nahín 
hún. 

26 Phir Sardár Káhin ke nau- 
karon men se ek ne jo us shakhs 
ká, ki jis ká kán Patras ne kát 
dálá thá, rishtadár thá, kahá, 
Kvá main ne tujhe us ke sáth 
bágcha men nahín dekhá ? 

27 Tab Patras ne phir inkár 
kiyá, aur wunhín murg ne báng dí. 

28 4 Tab Yisú ko Qayáfá pás 
se díwánkháne men lá,e, aur yih 
subh ká waqt thá, aur w ` khud 
díwánkháne men na gae, táki 
nápák na howen, balki fasah khá- 
wen. 

29 Tab Pilátús un pás nikal áyá, 
aur kahá, Tum is mard par kyá 
faryád karte ho ? 

30 Unhon ne jawáb men kahá, 
ki Agar yih badkirdár na hotá, to 
ham use tere hawále na karte. 

31 Pilátús ne unhen kahá, Tum 


145 


use le jáo, aur apní sharfat ke 
mutábiq us kí 'adálat karo. Ya- 
húdíon ne use kahá, Ham ko 
rawá mahín, ki kisí ko ján se 
máren. 

32 Yih is liye húá, táki Yisú kí 
bát, jo us ne apní maut kí tarah 
se ishára karke kahí thí, púrí 
howe. 

33 Tab Pilátús phir díwánkháne 
men dákhil húá, aur Yisú ko 
buláke kahá, Kyá tú Yahúdíon 
ká Bádsháh hai? 

34 Yisú ne use jawáb diyá, Tú 
yih bát áp se kahtá hai, yá ki 
auron ne mere haqq men tujh se 
kahá hai ? 

35 Pilátús ne jawáb diyá, Kyá 
main Yahúdí hún ? Terí hí qaum 
ne, aur sardár káhinon ne tujh 
ko mere hawále kiyá: tú ne kyá 
kivá hai ? 

36 Yisú ne jawáb diyá, ki Merí 
bádsháhat is jahán kí nahín: 
agar merí bádsháhat is jahán kí 
hotí, to mere naukar laráí karte, 
táki main Yahúdíon ke hawále na 
kiyá játá; par merí bádsháhat 
yahán kí nahín. 

37 Tab Pilátús ne use kahá, So 
kyá tú bádsháh hai? Yisú ne 
jawáb diyá, ki Jaisá áp farmáte, 
main bádsháh hún. Main is liye 
paidá húá, aur is wáste dunyá 
men áyá, ki haqq par gawáhí dún. 
So jo koí, ki haqq se hai, merí 
áwáz suntá hai. 

38 Pilátús ne use kahá, ki Haqq 
kyá hai? Yih kahke phir Yahú- 
díon pás báhar gayá, aur unhen 
kahá, Main us ká kuchh qusúr 
nahín pátá. 

39 So tumhárá dastúr hai, ki 
main fasah men tumháre liye ek 
ko chhor dún; kyá tum cháhte ho, 
ki main tumháre liye Yahúdíon 
ke Bádsháh ko chhor dún? 

40 Tab un sabhon ne phir chil- 
láke kahá, ki Is ko nahín, balki 
Barabbás ko. Par Barabbás bat- 
már thá. 

1 AB Pilátús ne Yisú ko 
pakarke kore máre. 

2 Aur sipáhíon ne kánton ká 
táj sajke us ke sir par rakhá, aur 
use argawání poshák pahináke 
kahá, 

3 Ai Yahúdíon ke Bádsháh, 
Salám! aur unhon ne use ta- 
mánche máre. 

4 Tab Pilátús ne phir báhar 
jáke unhen kahá, ki Dekho, main 
use tum pás báhar le áyá hún, 
táki tum jáno, ki main us ká 
kuchh qusúr nahín pátá. 

5 Tab Yisú' kánton ká táj rakhe, 
aur argawání poshák pahine húe 
báhar áyá. Aur Pilátus ne un se 
kahá, Dekho is shakhs ko ! 

6 So jab sardár káhin, aur piyá- 
don ne use dekhá, to chilláke kahá, 
ki Salíb de, salíb de! Pilátús ne 
unhen kahá, Tumhín use lo, aur 
salíb do, kyúnki main us men 
kuchh qusúr nahín pátá. 

7 Yahúdíon ne use jawáb diyá, 
ki Ham sharfatwále hain, aur 
hamárí sharí'at ke mutábiq wuh 
qatl ke láiq hai, is liye ki us ne 
apne taín Khudá ká Betá thah- 
ráyá. 

8 í Jab Pilátús ne yih bát suní, to 
ziyáda dará; 

9 Aur díwánkháne men phir 
andar áke Yisú se kahá, Tú 
kahán ká hai? Par Yisú ne 
use kuchh jawáb na diyá. 

10 Tab Pilátús ne use kahá, ki 
Tú mujh se nahín boltá ? kyá tú 
nahín jántá, ki mujhe ikhtiyár 
hai, cháhún to tujhe salíb dún? 
aur cháhún to tujhe chhor dún ? 

11 Yisú ne jawáb diyá, ki Agar 
yih tujhe úpar se diyá na játá, to 
mujh par terá kuchh ikhtiyár na 
hotá : so jis ne mujhe tere hawále 
kiyá, us ká gunáh bará hai. 

"12 Us waqt Pilátús ne iráda 
kiyá, ki use chhor de; par Yahú- 
díon ne chilláke kahá, ki Agar tú 
is mard ko chhor detá hai, to tú 

Qaisar ká khairkhwáh nahín; jo 
koí apne taín bádsháh thahrátá 
hai, wuh Qaisar ká mukhálif hoke 
boltá hai. 

13 { Pilátús yih bát sunkar Yisú' 
ko báhar láyá, aur us magám men 
jo Chabútara aur 'Ibrání men 
Gabatá kahlátá hai, masnad par 
baithá. | 

14 Aur fasah kí taiyárí ká din 
thá, aur chhathe ghante ke qaríb 
thá. Phir us ne Yahúdíon ko 
kahá, ki Dekho apná Bádsháh ? 

15 Tab we chillá,e, ki Le já, le 
Já, use salíb de. Pilátús ne unhen 
kahá, Kyá main tumháre Bád- 
sháh ko salíb dún? Sardár ká- 
hinon ne jawáb diyá, ki Qaisar ke 
siwá, hamárá koí bádsháh nahín 
hai. 

16 Tab us ne use un ke hawále 
kiyá, ki use salíb dí jáwe. Aur we 
Yisú’ ko pakarke le ga,e. 

17 So wuh apní salíb utháe húe, 
us jagah ko, jo khoprí ká maqám 
kahlátá hai, Jis ká tarjuma 'Tbrání 
men Galgatá hai, gayá: 

18 Wahán unhon ne use aur us 
ke sáth do aur ko salíb par khín- 
chá, tarfain men ek ek, aur Yisú' 
ko bích men. 

19 í Aur Pilátús ne ek kitába 
likhá, aur salíb par lagá diyá. 
Wuh likhá yih thá ki YISÚ 
NÁSARÍ  YAHÚDÍON KÁ 
BADSHAH. 

20 Us kitába ko bahut se Yahú- 
díon ne parhá, is liye, ki wuh 
magám, jahán Yisú salíb par 
khínchá gayá thá, shahr ke nazdík 
thá, aur wuh 'Ibrání, aur Y únání, 
aur Latíní men likhá thá. 

21 Tab XYahúdíon ke sardár 
káhinon ne Pilátús ko kahá, ki 
Yahúdíon ká Bádsháh mat likh : 
balki yih likh, ki Us ne kahá, 
ki Main Yahúdíon ká Bádsháh 
hún. 

22 Pilátús ne jawáb diyá, ki 
Main ne jo tikhá, so líkhá. 

23 49] Phir sipáhíon ne jab Yisú' ko 
salíb par khíneh chuke, to us ke 
kapron ko liyá, aur chár hisse 

kíe, har sipáhí ke liye ek hissa; 
aur us ke kurte ko bhí liyá: 
aur kurtá bin siyá sarásar biná 
húá thá. 

24 Ís liye unhon ne ápas men 
kahá, ki Ham use ná pháren, 
balki us par chitthí dálen, ki yih 
kis ká hogá: yih is liye húá, ki 
nawishta jo kahtá hai, ki Unhon 

35 Aur jis ne yih dekhá, ga- 
wáhí dí, aur us ko raibi less 
hai, aur wuh jántá hai, ki sach 
kahtá hai, táki tum ímán láo. 

36 Kyúnki, yih báten húín ki 
nawishta púrá howe, ki Us kí koí 
haddí torí na jáegi. 

37 Aur phir dúsrá nawishta is 
mazmún ká hai, ki We us par, 


ne merí poshák bánt lí, aur mere | jise unhon ne chhedá, nazar ka- 


kurte ke liye chitthíán dálín, púrá 
howe. So sipáhíon ne aise hí 
kiyá. 


| renge. 


38 { Aur bad us ke, Yúsuf 
Áramatíyá ne, jo Yisú ká shágird 


25 4] Tab Yisú kí salíb pás, us kí | thá, lekin Yahúdíon ke dar se 


má, aur us kí má kí bahin Mari- 
yam Klíopás kí jorú, aur Mariyam 
Magdalíní khari thín. 

26 Yisú' ne apní má ko, aur us 


shágird ko, jise wuh piyár kartá 


thá, pás khare húe dekhkar, apní 
má ko kahá, ki Ai 'aurat, dekh, 
yih terá betá ! 

27 Phir us ne us shágird ko 
kahá, Dekh, yih terí má! Aur 
usí gharí se us shágird ne use 
apnon men shámil kiyá. 

28 í Bad us ke Yisú' ne jánke, 
ki ab sab báten púrí ho chukín, 

ih kahá, táki nawishta púrá 

owe, ki Main pvásá hún. 

29 Wahán ek bartan sirke se 
bhará húá dhará thá: unhon ne 
isfanj ko sirke men tar karke aur 
zúfá men lapetke, nal par rakhá, 
aur us ke munh men diyá. 

30 Phir Yisú' ne jab sirká chak- 
há, to kahá, Púrá húá, aur sir 
jhukáke ján dí. 

31 Phir Yahúdíon ne is liház se 
ki láshen sabt ke din salíbon par 
na rah jáwen, kyúnki wuh din 
taiyárí ká thá, balki bará hí sabt 
thá, Pilátús se 'arz kí, ki un kí 
tángen torí aur láshen utárí já,en. 

32 Tab sipáhíon ne áke pahle 
aur dúsre kí tángen, jo us ke sáth 
salíb par khínche ga,e the, torín. 

33 Lekin jab unhon ne Yisú kí 
taraf áke dekhá, ki wuh mar chuká 
hai, to us kí tángen na torín : 

34 Par sipáhíon men se ek ne 
bhále se us kí paslí chhedí, aur 
filfaur us se lahú aur pání niklá. 


poshída men, Pilátús se tjázat 

cháhí, ki Yisú' kí lásh ko le jáwe, 
| aur Pilátús ne ijázat dí. So wuh 
| áke Yisú kí lásh le gayá. 

39 Aur Niqúdemús bhí jo pahle 
Tisú pás rát ko gayá thá, áyá, 
aur pachás ser kí atkal murr aur 
'ád miláke láyá. 

40 Phir unhon ne Yisú' kí lásh 
leke, sútí kapre men khushbúíon 
| ke sáth, jis tarah se ki dafan 

karne men Yahúdíon ká dastúr 

hai, kafnáyá. 

41 Aur wahán, jis j ki use 
salíb dí ga,í thí, ek bág thá, aur 
us bág men ek na,í qabr thí, jis 
men kabhú koí na dhará gayá 
thá. 

42 So unhon ne Yisú ko Yahú- 
díon kí taiyárí ke din ke báis 
wahín rakhá, kyúnki yih qabr 
nazdík thí. 

la Ha. ke pahle din Ma- 

riyam Magdalíní tarke, 
aisá ki hanoz andherá thá, qabr 
par á,í, aur patthar ko qabr se 
tálá húá dekhá. 

2 Tab wuh, Shamaún Patras 
àur us dúsre shágird pás, jise 
Yisú' piyár kartá thá, daurí á,í, 
aur unhen kahá, ki Khudáwand 
ko qabr se nikál le ga,e, aur ham 
nahín jánte, ki unhon ne use 
kahán rakhá. 

3 Phir Patras aur wuh dúsrá 

H 2 

shágird nikle, aur qabr kí taraf 


ae. 

4 Chunánchi we donon ikatthe 
daure, par dúsrá shágird Patras 
se barh gayá aur gabr par pahle 
pahunchá. 

5 Us ne jhukke sútí kapre pare 
dekhe, par wuh andar na gayá. 

6 Tab Shama'ún Patras us ke 
píchhe pahunchá, aur qabr ke 
andar gayá, aur sútí kapre pare 
húe dekhe, 

7 Aur wuh rúmál, jis se us ká 
sir bandhá thá, un sútí kapron ke 
sáth nahín, par judá lapetá húá 
ek jagah pará dekhá. 

8 Tab dúsrá shágird bhí, jo qabr 
par pahle áyá thá, andar gayá, 
aur dekhke yaqin kiyá. 

9 Kyúnki we hanoz nawishta 
ko na jánte the, ki murdon men 
se us ká jí uthná zarúr hai. 

10 Tab we shágird apne logon 
pás phir ga,e. 

PES Lekin Mariyam báhar qabr 

ar rotí kharí rahí, aur rote húe, 
jab ki qabr men jhukke nazar 
kí 


1, 

12 To do firishton ko sufed 
poshák men, ek ko sirháne, 
aur dúsre ko pá,etáne, jahán 
Yisú kí lásh rakhí thí, baithe 
dekhe; 

13 Jinhon ne use kahá, Ai'aurat, 
tú kyún rotí hai? Us ne kahá, 
Ís liye, ki we mere Khudáwand 
ko le ga,e, aur main nahín jántí, ki 
unhon ne use kahán rakhá. 

14 Jab wuh yún kah chukí, to 
píchhe phirí, aur Yisú ko khare 
dekhá, aur na pahcháná, ki wuh 
Yisú’ hai. 

15 Yisú ne use kahá, ki Ai 
'aurat, tú kyún rotí hai? kis ko 
dhúndhtí har? Us ne use bágbán 
jánke kahá, ki Ai sáhib, agar us 
ko yahán se utháyá ho, to mujh 
se kah, ki use kahán rakhá hai, ki 
main use le jáúngí. 

16 Yisú' ne use kahá, Ai Mari- 
yam. Wuh mutawajjih húí, aur 
use kahá, Rabhoni: ya'ne Ai 
ustád. 

17 Yisú ne kahá, Mujh ko mat 
chhú; kyúnki main hanoz úpar 
apne Báp ke pás nahín gavá: par 
mere bháíon pás já, aur unhen 
kah, ki Main úpar apne Báp, aur 
tumháre Báp pás, aur apne Khudá 
aur tumháre Khudá pás játá hún. 

18 Mariyam Magdalíni á,í, aur 
shágirdon se kahá, ki Main ne 
Khudáwand ko dekhá, aur us ne 
mujh se yih báten kahín. 

19 T Phir usí din, jo hafte ká 
pahlá thá, shám ke waqt, jab us 
jagah ke darwáze, jahán sab shá- 
gird jama húe the, Yahúdíon ke 
dar se, band the, Yisú áyá, aur 
bích men khará húá, aur unhen 
kahá, Tum par salám. 

20 Aur yún kahke apne háthon 
aur paslí ko unhen dikháyá. Tab 
shágird Khudáwand ko dekhke 
khush húe. 

21 Aur Yisú ne phir unhen 
kahá, Tum par salám; jis tarah 
Báp ne mujhe bhejá hai, main 
bhi usí tarah tumhen bhejtá hún. 

22 Us ne yih kahke un par 
phúnká, aur kahá, ki Tum Rúh i 
Quds leo: 

23 Jin kegunáhon ko tum bakh- 
sho, un ke gunáh bakhshe játe 
hain; jinhen tum na bakhshoge, 
na bakhshe jáenge. 

24 T Aur Thúmá un bárahon 
men se ek, jis ká laqab Didumús 
thá, Yisú' ke áte wagt un ke sáth 
na thá. 

25 Tab aur shágirdon ne use 
kahá, ki Ham ne Khudáwand ko 
dekhá hai. Par us ne unhen kahá, 
Jab tak ki main us ke háthon 
men mekhon ke nishán na de- 
khún, aur mekhon ke nishánon 
men apní unglí na dálún, aur apne 
háth ko us kí paslí par na rakhún, 
kabhú yaqín na karúngá. 

26 T Ath roz ke bad jab us ke 
shágird phir andar the, aur Thúmá 
un ke sáth thá, to darwáze band 
hote húe Yisú áyá, aur bích men 
khará hoke bolá, Tum par sa- 
lám. 


27 Phir us ne Thúmá ko kahá, ki 

ní unglí pás lá, aur mere háth- 
mm ko EE ii apná háth pás 
lá, aur use merí paslí par rakh, 
aur beímán mat ho, balki ímán 
lá. 

28 Thúmá ne jawáb men use 
kahá, Ai mere Khudáwand, aur 
ai mere Khudá. 

29 Yisú ne use kahá, Thúmá, is 
liye ki tú ne mujhe dekhá hai, tú 
ímán láyá: mubárak we hain, 
Jinhon ne nahín dekhá, taubhí 
ímán lá,e. 

30 f Aur bahut se aur mu'ajize, 
jo is kitáb men likhe nahín ga,e, 

isú ne apne shágirdon ke sámh- 
ne dikhá,e. 

31 Lekin ye likhe ga,e, táki tum 
ímán láo ki Yisú Masíh Khudá 
ká Betá hai, aur táki tum ímán 
láke us ke nám se zindagí páo. 

1 UB ba'd us ke, Yisú' ne 

phir apne taín daryá e 
Tiberiyás ke kináre par shágirdon 
ko dikháyá, aur is tarah záhir 
húá, ki, 

2 Shama'ún Patras aur Thúmá 
jo Didumús kahlátá hai, aur Na- 
thanáel jo Káná e Galíl ká hai, aur 
Zabadí ke bețe, aur us ke shá- 
girdon men se aur do ikatthe the. 

3 Shamaún Patras ne unhen 
kahá, ki Main machhlí ke shikár 
ko játá hún. Unhon ne us se 
kahá, Ham bhí tere sáth chalenge; 
aur nikalke filfaur kishtí par cha- 
rhe; par us rát ko kuchh na 
pakrá. 

4 Aur jab subh húi, to Yisú' 
kináre par khará thá; lekin shá- 
sirdon ne na jáná, ki wuh Yisú 
hai. 

5 Tab Visú ne unhen kahá, Ai 
larko, kyá tumháre pás kuchh 
kháne ko hai? Unhon ne jawáb 
diyá, ki Nahín. 

6 Us ne un se kahá, Kishtí kí 
dahní taraf jál dálo, to tum páoge. 
Pas unhon ne dálá, tab macbhlíon 
kí þahutáyat seusekhínch na sake. 


149 


7 Is liye us shágird ne, jise Yisú 
piyár kartá thá, Patras se kahá, 
ki Yih Khudáwand hai. So Sha- 
ma'ún Patras ne sunke, ki wuh 
Khudáwand hai, kurtá kamar se 
bándhá, kyúnki wuh nangá thá, 
aur apne taín daryá men dál diyá. 

8 Aur bágí shágird machhlíon 
ká jál khínchte húe kishtí par á,e, 
kyúnki we kináre se dúr na the, 
magar do sau háth ke atkal. 

9 Jon kináre par á,e, wahán un- 
hon ne koelon kí ág, aur us par 
machhlí rakhí húí aur rotí de- 
khí. 

10 Yisú ne unhen kahá, Un 
machhlíon men se, jo tum ne 
pakrín, láo. 

11 Shama'ún Patras ne jáke jál 
ko ek sau tirpan barí machhlíon se 
bhare húe khínchá: aur agarchi 
machhlíán us bahutáyat se thín, 
par jál na phatá. 

12 Yisú ne unhen kahá, Ao, 
kháná kháo. Aur shágirdon men 
se kisí ko jur,at na húí, ki us se 
púchhe, ki Tú kaun hai, kyúnki 
bus jánte the, ki wuh Khudáwand 

ai. 

13 Tab Yisú' ne áke rotí K, aur 
unhen dí, aur usí tarah se machhlí 
dí. 
14 Yih tísrá martaba thá, ki 
Yisú ne, murdon men se jí uthne 
ke bad, apne taín shágirdon ko 
dikhláyá. 

15 % Aur jab we kháná khá 
chuke, to Yisú ne Shama'ún Pa- 
tras ko kahá, Ai Yúnas ke bete 
Shama'ún, kyá tú mujhe in se 
ziyáda piyár kartá hai? Us ne 
use kahá, Hán, Ai Khudáwand; 
tú khud jántá hai, ki main tujhe 
piyár kartá hún. Us ne use kahá, 
si Mere barre chará. 

16 Us ne do bára use phir kahó, 
ki Ai Shama'ún Yúnas ke bete. 
áyá, tú mujhe 5 se kartá hai? 
Wuh bolá, ki Hán, Ai Khudá- 
wand, tú to jántá hai, ki main 
tujb ko piyár kartá hún. Usne 


inse kahá, ki Merí bheren chará. 


17 Us ne use tísre martabe kahá, 

ki Ai Shamaún Yúnas ke bete, 
áyá, tú mujhe piyár kartá hai? 
Tab Patras is liye, ki us ne tísrí 
bár us se kahá, ki A yá, tú mujhe 
piyár kartá hai, dilgír húá, aur 
use kahá, Ai Khudáwand, tú to 
sab kuchh jántá hai; balki tujhe 
malúm hai, ki main tujhe piyár 
kartá hún. Yisú ne use kahá, 
Tú merí bheren chará. 

18 Main tujh se sach sach kahtá 
hún, ki Jab tak ki tú jawán thá, 
tú áp apní kamar bándhtá thá, aur 
jahán kahín cháhtá thá, játá thá: 
par iab tú búrhá hogá, to apne 
háthon ko phailáegá, aur dúsrá 
terí kamar bándhegá, aur wahán 
jahán tú na cháhe, tujhe le já,egá. 

19 Us nein báton se patá diyá, 
ki wuh kaun sí maut se Khudá 
ká jalál záhir karegá; aur yih 
kahke use phir kahá, ki Mere 
píchhe ho le. 

20 Tab Patras ne phirke us 
shágird ko, jise Yisú' piyár kartá 
thá, aur jis ne rát ko us ke síne 
par jhukke púchhá, ki Ai Khudá- 


YUHANNÁ. 


wand, wuh jo tujhe pakarwátá 
hai, kaun hai, píchhe áte dekhá. 

21 Patras ne use dekhke Yisú 
ko kahá, Ai Khudáwand, is shakhs 
ká kvá hogá? 

22 Yisú' ne use kahá, Agar main 
cháhún, ki jab tak main áún, wuh 
yahín thahre, to tujh ko kyá? tú 
mere píchhe ho le. 

23 Tab bháíon men yih bát 
mashhúr húí, ki wuh shágird na 
maregá; lekin Yisú' ne use nahín 
kahá, ki Wuh na maregá, magar 
yih kahá, ki Agar main cháhún, 
ki mere áne tak thahre, to tujh 
ko kyá? 

24 Yih wuh shágird hai, jis ne 
in kámon kí gawáhí dí, aur in 
báton ko likhá, aur ham ko yagín 
hai, ki us kí gawáhí sach hai. 

25 Par aur bhí bahut se kám 
hain, jo Yisú ne kíe, aur agar 
we judá judá likhe játe, to main 

umán kartá hún, ki kitáben jo 

ikhí játín, dunyá men na samá 
saktín. Ámín. 





